



Rudaw edi li Swisreye ji te firotin 

Em li seranserê 
Almanyayê 
di xizmeta we 
de ne 


Agahiyên zêdetir ► 6 


û Köln jî êdî 
Rûdaw tê firotin. Li herdu 
firokexaneyên Berlînê 
(Berlin-Tegel û Berlin- 
Schönefeld) jî Rûdaw ji 
berê de tê firotin. 


J i vê hejmarê ve (118) fi- 
rotina Rûdawê li Swîs- 
reyê jî dest pê kir. 
Xwendevanên Rûdawê 
êdî dikarin li gelek rojna- 
mefiroşên Swîsreyê jî te- 
kane rojnameya xwerî bi 
kurdî wergirin. Eger li ba- 
jarekî Swîsreyê rojname 
tune be, xwendevan dika- 
rin serî li Rûdawê bidin 
(info@rudaw.eu). 

Herwiha li firokexane- 
yên Dusseldorf, Frankfurt 


Sefereke bê perê bo Kurdistanê 

Nav û navnîşan we:. 
Telefona we:. 


4 rojnameyan bikire û — 
biletekê qezenc bike 


4 kuponên 
ji hejmarên cûda 
yên Rûdawê 
bibire û ji vê 
navnîşanê re 
bişîne: 


Rûdaw Media GmbH 

- Tîrûpişk - 
Gutenbergstr 63 a 
50823 Köln / Almanya 


Ji kerema xwe re nav û navnîşan 
û telefona xwe ji bîr nekin 


Bi sponsoriya 

City Tower (Hewlêr) 

'Meş' li Antalyayê bi 3 xelatan meşiya 

Fîlmê kurdî Meş ji Festîvala Fîlman /; 

ya Antalyayê 3 xelat wergirtin: Xelata W3 

Rejîsorê Hunerê yê Herî Baş, Xelata JT” 

Muzîka Herî Baş û Xelata Taybet a Juriyê. 

Deutschland 1,50 Euro | Österreich 1,50 | Belgium 1,50 Euro | Danmark 15,00 DKK | France 1,50 Euro | Nederland 1,80 Euro | Norway 15 NOK | Schweiz 2,70 CHF | Sverige 21,00 SEK 


Henry Kissinger li ser pirsek Serokê Parlemena Herêma Kurdistanê li buroya wî: 

“Ev bo min sivikatiyeke mezin bû ku di buroya 
min de tiştekî wisa ji min re bê gotin." ♦ u 

Dewlet li Amede 
bi zanebûn berê 
xortan dide narkotîkê? 

Malperanûya 

Rûdawêvebû 


Rûdaw. 

www.rudaw.eu 

info@rudaw.eu 



















































































2 

RÛdaW I Hejmar 118 


Rûdaw yekemcar 
beşdarî Fuara 
Pirtûkan a 
Frankfurtê bû 

> Di nava 5 rojên fuarê de hejmarake 
baş a mêvanan serdana standa Hêvî 
Group û Rûdawê kirin 


Frankfurt (Rûdaw) - îsal 63. 
Fuara Pirtûkan a Navnetewî li ba- 
jarê Almanya Frankfurtê di nav- 
bera 12 - 16ê Cotmehê li dar ket 
û Rûdaw yekemcar di fûarê de 
beşdar bû û berhemên xwe pêş- 
keşî mêvanên fûarê kirin. 

Ji bilî Rûdawê, ku tevlî Hêvî 
Group û Hawar-Net standek veki- 
ribû, îsal sê standên din ên Kur- 
dan hebûn: Standa Nûnertiya 
Herêma Kurdistanê, Standa Dez- 
geha Çap û Weşana Bedirxan û 
Standa Çapxeneya Mezopotamya. 

Di nava 5 rojên fuarê de hejma- 
rek baş a mêvanan serdana standa 
Hêvî Group û Rûdawê kirin ku di 
nav wan de çendîn siyasetmedar, 
nivîskar û hunermend jî hebûn, 
wekî Nizamettin Ariç, Behcet 


Yehya, Helîm Yûsiv, Jan Dost, Per- 
wîz Cîhanî, Zeynel Abidin, Giyaset- 
tin Sayan, Serhed Xefûrî, Metîn 
încesu, Deştî Hemereş, Şax Zen- 
gene û gelek kesên din. 

Soza hevkariyê di navbera stan- 
dên Kurdan de 

Tevlî ku standên Kurdan bi ele- 
qeya mêvanan razî bûn jî, lê yek 
ji gazincên ku ji aliyê mêvanan gi- 
hişt rêvebirên standan ew bû ku 
standên Kurdan ne tenê ne di bin 
yek banî de bûn, lê gelekî dûrî 
hev bûn û ji bo mêvanan ev zeh- 
metiyek diyar bû ku serdana 
hemû standên Kurdan bikin. Piştî 
ku ev daxwaza mêvanan gihişt 
herçar standên Kurdan, di dawiya 



Gelek nivîskarên kurd serdana standa Hêvî Group û Rûdawê 


fûarê de standên Kurdan li hev ci- 
viyan û li ser wê yekê li hev kirin 
ku ji bo sala pêş li ser wê yekê di 
pêwendiyan de bin ku standên 
Kurdan di bin yek banî de bicivî- 
nîn û eger ev jî nebe, herî kêm 
standên Kurdan nêzî hev bin, ji 
bo ku mêvan bikaribin bi hêsanî 
serdana hemû standan bikin. 


Mêvanê sala nû Zêlanda Nû ye 

Li gor agahiyên ji rêveberiya 
fuarê, îsal bêtirî 283 hezar mêva- 


nan sedana fuarê kirin û j 
welatan 7384 pêşanderan sta 
dên xwe vekiribûn. Welatê 
mêvan yê fuarê yê îsal îslanda 
bû, mêvanê sala pêş wê Zêlanda 
Nû be. Hêjayî gotinê ye ku her sal 
welatek weke mêvanê rûmetê ye 
fuarê tê dawet kirin û girîngiyek 
mezin bi wêje û çanda wî welatî 
tê dayîn. Li gor agahiyên ji rêve- 
beriya fûarê, pêşanderên ku 
berhemên derbarê welatê 
mêvan yê îsal îsland pêşkeş ki- 
ribûn, gelekî razîn bûn ji ele- 
qeya mêvanan. 

KNK bo yekitiya Kurdan li Stockholmê li hev civiya 


"Ne tenê Kurdistan, lê rewendî kurdan jî parçe bûye!" 

nebe, kêşeya kurd li seranserê 



Di civînê de ji her çar perçeyan nêzîka 40 nûner amade bûn 



> "DivêPKKder- 
barê ala Kurdistanê 
de helwesta xwe 
diyar bike" 

Salihê Kevirbirî Stockholm 

K ongreya Neteweyî 
ya Kurdistanê 
(KNK) bi armanca 
ku Kurdên Swêdê 
nêzîktirî hev bike 
li Stockholmê civînek saz kir. Ci- 
vînê li salona ABF Husetê bi 
axaftina Cîgirê Serokê Giştî yê 
KNKê Bengî Haco destpê kir. 
Haco di axaftina xwe de got ar- 
manca wan ew e hemû Kurd 
bibin yek û wiha berdewam kir: 
"Em ji rojeva dinyayê hatine 
derxistin. Kêşeya yekîtiya me 
her roj derdikeve pêşiya me. Ha- 
wirdor dijmin e. Eger Bakur 
xelas nebe, ti parçeyên din riz- 
gar nabin.” 

Haco herwiha bal kişand ser 
rewşa dawî ya Sûriyê, kuştina 
Mîşel Temo û da zanîn ku ti hê- 
viya Kurdan ji muxalefeta Sûri- 
yeyê tune ye: “Muxalefeta 
Sûriyê gava werin ser hikûm, wê 
bi ti awayî Kurdan nas nekin. Li 
Bakur heta kêşeya kurd çareser 


Rojhilata Navîn çareser nabe. 
Şehîd Mîşel Temo jiyana xwe ji 
bo Kurdan terxan kir. Gava Mîşel 
derketa Ewropayê, wê dinya ra- 
kira ser piyan. Mixabin dijmin 
destûra vê yekê neda.” 

Mamosteyê Zanîngeha Stock- 
holmê Osman Aytar di civînê de 
bal kişand ser kêşeya alaya Kur- 
distanê û xwest ku PKK hel- 
westa xwe zelal bike û ala 
Kurdistanê qebûl bike. 

Nûnerê PKKê Mahîr got ku 
divê Kurd berjewendiyên nete- 
weyî bi ser berjewendiyên hizbî 
û partiyan re bigirin û wiha ber- 
dewam kir: “Tiştê ku heta niha 
Kurd pêk neanîne, yekîtiya ne- 
teweyî ye. Kurdistan kolonya- 
lîzma hêzên navneteweyî ye. 
Eger tifaqa Kurdan pêk were, li 
seranserê dinyayê ti hêz nikare 
jê re bibe asteng. Lê em dibînin 
ku di vî warî de kêşeyên me 
hene. Berjewendiyên neteweyî 
ji berjewendiyên partiyan bi- 
lindtir e. Kîjan hêz şerê hev bike 
jî, gelê kurd qebûl nake.” 

Şayanê gotinê ye ku bi qasî 40 
kesan beşdarî li civînê kir. Ji roj- 
hilatê Kurdistanê Partiya Demo- 
krat a Kurdistanê, ji başûr 
Yekîtiya Niştimanî Kurdistan 
(YNK) û Goran û ji bakur jî nû- 


nerê Partiya Karkerên Kurdis- 
tanê (PKK) di civînê de axafti- 
nên xwe pêşkêş kirin û 
peyamên yekitiyê dan. 

Hesen Hetamî 
(Endamê PDK): 

“Divê kurd ji hemû faktorên 
navneteweyî sûd wergirin. Divê 
em bi hev re kar bikin.” 


Soran Şêx Elî 
(Tevgera Goran): 

"Kêşeya Kurd nebûye kêşeya 
navnetewî. Divê KNK xebata 
xwe li derveyî çarçoveya parti- 
yên siyasî bike. Mixabin ne ku 
Kurdistan parçe parçe bûye, lê 
rewendî kurdan jî parçe parçe 
bûye!” 

Amed (Rûdaw) - Li başûrê roja- 
vayê bajarê Amedê, di nava koçe- 
yên teng û zirav ên taxa Alî Paşa 
ya hejaran de, mirov bi hesanî di- 
kare xortên hînbûyên maddeyên 
hişber bibîne, ji ber ku li wê nav- 
çeyê hejmara wan ne hindike. Sê- 
çar xort li bin dîwarên gelekî 
bilind û kevnar ên sûra bajêr di- 
civin, sîngê cigareyeke pêçayî ve- 
dikin, paşî giyayekî kesk ku hêşta 
zuha nebûye dixin nava tutuna 
zer. Ew xort diaxivin, dikenin û 
dihêlin ku ba beşeke kêm a dû- 
manê bi xwe re bibe û bêtiriya 
mayî jî ew dikişînin. 

Alî Paşa yeke ji wan taxên 
Amedê ku herî zêde malên heja- 
ran têde dijîn. Rûyê kevin û xani- 
yên kevnar wê yekê nîşan didin 
ku rûniştvanên wê taxê di pile- 
yeke gelek nizm a hejariyê de 
dijîn, gelek jî maye ku guhertin 
bigihin wê taxê. Loma xurtbûna 
hînbûna maddeyên hişber di 
nava xortên wê navçeyê de tiştekî 
çaverê kiriye. 

Çîroka destpêkirina kêşana 
maddeyên hişber ji aliyên wan 
kesên ku li Amedê bo peyamnê- 
rên Rûdaw axivîne, gelekî nêzîkî 
hev e: Rakirina malên bav û kalên 


wan ji gundan li gor siyaseta "çol- 
kirina gundan" ji aliyê dewleta 
tirk di sedsala borî de, herwiha 
domkirina hejarî û bêkariyê wisa 
kiriye ku nifş li pey nifş vê dosta- 
niyê bi xwe re bînin. 

Îsmaîl xortekî rûniştvanê taxa 
Alî Paşa ye. Ew yeke ji wan kesên 
ku bi sedema derdora xwe bûye 
hogirê maddeyên hişber. Îsmaîl di 
temenê 15 salî de dest bi kişan- 
dina heşîşê kiriye û dibeje "dema 
min ji dinyayê fêm kir, min dît der- 
dora min heşîşê dikşînin. Em za- 
rokên taxeke hejaran bûn, asta 
xwendina xortan di vê taxê de ge- 
lekî kêm bû, loma çavlêkirin tiş- 
tekî belav bû." Îsmaîl Borak niha 


35 salî ye û wî tenê karîbû qunaxa 
xwendinê ya seretayî biqedîne. 

Hesen Gunduz (26) jî weke 
Borak çavê wî li derdora bû, loma 
bûye hogirê kêşana heşîşê. Gun- 
duz dibêje ev 13 salên temam in 
ku ew heşîşê dikşîne, ango nîvê 
temenê xwe ligel heşîşê boran- 
diye. Malbata Gunduz ji gundekî 
derdora Licê ye, arteşa tirk di sala 
199lê de gundê wan şewitand û 
malbata wî jî berê xwe dan taxa 
Alî Paşa. Dema malbata wan diçe 
wê taxê, Hesen dibîne çawa xort 
li wir bi şêweyekî eşkere û bê 
perde heşîşê dikşînin. Hesen tînê 
bîra xwe: "Xortên taxa me yên ji 
me mezintir dikişandin, em jî ji 
wan hîn bûn û êdî me nekarî em 
dest jê berdin." 

Li nava kolanên Amedê du gra- 
mên heşîşê (ku li wê navçeyê ji 
maddeyên din bêtir tên kişandin) 
bi pazde-bîst milyon Lîreyên 
Tirkî ne (nêzîkî 7 Euro). Li gun- 
dan yek kîloya heşîşa şil bi sêsed- 
çarsed milyon Lîreyên Tirkî ye. 
Herwiha nirxê heşîşa zuhakirî di- 
gihije nêzîkî du milyar Lîreyên 
Tirkî (nêzîkî 750 Euro), ku ev jî 
bo kesên hejar pir geleke. Ew xort 
dibêjin ku li Amedê tilyak tune, 
çavkaniya peydakirina heşîşê jî 
bêtirî îran e. Li navçeyên kurdî jî 
ew madde tên çandin. 

Li gor axaftinên wan xortên ku 
heşîşê dikşînin, ew rojane 20 


Abdullah Demîrbaş: "Eger ez bizanim ku xortekî kurd 
heşîşê dikşîne, ez wî dehif didim ku dest jê berde. Lê ez 
ti caran fikra wê yekê nakim ku giliyê wî li cem polîsan 
qeyd bikim, ji ber ku siyaseta dewletê ne ewe ku xortên 
kurd kişandina heşîşê betal bikin." 

heta 30 milyon Lîreyan didin bo 
kirîna heşîşê, ev jî bo xortên 
bêkar ên weke xortên navçeya Alî 
Paşa diravekî mezin e. Husên 
Bulut (28) dibêje rojên ku ew he- 
şîşê naeşînin ew aciz û nîgeran in, 
herwiha ji ber derdê bêheşîşiyê 
ew êrîşî derdorên xwe dikin. 

Herama helalkirî 

Firotin û kişandina heşîşê li ba- 
jarê Amedê wisa dixuyê ku ba- 
ceke wê ya yasayî tune. Hînbûyên 
maddeyên hişber çîrokên seyr 
derbarê polîsên bajêr de vedibê- 
jin. Çîrokên wisa ne ku li ti deve- 
reke dinyayê (ji bilî îranê, li 


navçeyên kurdî), eger dewlet û 
sazî hebin, bi vî şêweyî nabe. 

Kesên ku hînî maddeyên hişber 
bûne, dibêjîn dewlet eger bix- 
waze wê wisa bike ku kêm kes bi- 
karin heşîşê û maddeyên hişber 
bikşînin û dewlet bi zanebûn rêx- 
weşkere bo xurtbûna diyardeya 
kişandina maddeyên hişber. Xor- 
tên hînbûyên maddeyên hişber 
dibejin "li vir siyasetkirin heram 
e, xwe nêzîkî siyasetê neke, weke 
din çi dikî bike, bo dewletê heşîş 
û eroîn ne heram e." 

Wisa dixuyê ku siza û lêpirsî- 
nên ku di Yasaya Sizadayîna Tir- 
kiyeyê de hene derbarê firotin û 
kişandina maddeyên hişber, bo 


Amedê û navçeyên kurdî derbas 
nabin. Îsmaîl Burak dakokiyê li 
ser wê yekê dike ku dewlet "siya- 
seta bêdengbûnê" dimeşîne, da 
ku xortên kurd bêtir bibin hogi- 
rên maddeyên hişber. Îsmaîl di vê 
derbarê de got "dewlet dizane kî 
difiroşe û kî dikşîne. Eger kesek 
siyasetê bike, polîs rasterast da- 
vêjin ser mala wî, lê bo firoştin û 
kişandina heşîşê xwe jê nehaydar 
dike. Ev siyaseta çavniqandin û 
bêdengbûnê ye li himber madde- 
yên hişber." 

Murad Koç (33) xortekî gelek 
zîrek û hişyar e. Wî ligel çend he- 
valên xwe li milê bajarê Amedê, li 
pişt sûrê, xaniyekî sergirtî bi 


Bêhiş be 
û siyasetê neke 

Li Amedê xortên hînbûyên maddeyên hişber 
dibêjin ku dewlet naxwaze xortên Kurdan ji 
maddeyên hoşber dûrkevin 


daran avakirine û têde dimînin. 
Wî li ser dîwarê xaniyê xwe bi zi- 
manê tirkî sloganên dijî dewleta 
tirkî û faşîzmê nivîsandine. Her- 
wiha bi xetekî mezin nivîsandiye 
"Bijî Serok Apo". Wek ew dibêje, 
ev bêtirî bîst salane ew heşîşê 
dikşîne û wî demekê jî karê firo- 
tina wê maddeyê jî kiriye, lê wî li 
ser daxwaza berpirsên BDPê dest 
ji wî karî berdaye. Ew çîrokeke 
xwe vedibêje ku di sala 1991ê de 
li zîndanê pêkhatibû û bo îsbatki- 
rina ku di zîndanê de rastî îş- 
kence û lêdanê hatiye, wî şopên 
îşkenceyê nîşanî peyamnerên Rû- 
dawê dan. 

Murad Koç got "polîsan di sala 
199lê de ez bi tawana dizîkirinê 
girtim. Wan ez gelekî îşkence 
kirim û dema ez di zîndanê de 
bûm, polîsek hat cem min û 
hinek heşîş da min û got 'bikşîne, 
wê xemên te birevîne'. Ji wê 
ve ez hîn bûme û êdî nika- 
jê berdim."Murad bo îs- 
wê yekê ku polîs xortan 
didin ji bo ku heşîşê bikşî- 
l, behsa bûyereke din dike: "Ez 
rojekê ligel çar hevalên xwe bûm, 
tîmeke polîsan hatin cem me û 
berpirsyarê wê tîmê pirsyar kir 
ka em çi dikşînin? Yekî got cigare, 
yê din got whisky û min jî got 
heşîş. Kesê berpirsyar got gelekî 
baş e. Lê dema ji hevalekî me yê 
din pirs kir, ka çi dikşîne û wî got 
ez tiştekî nakşînim, polîsan ras- 
terast ew kelemçe kirin." 

Ne tenê ev xort di wê baweriyê 
de ne ku siyaseta dewleta tirk 
himber kişandina maddeyên hiş- 
ber "siyaseta bêdengkirinê"ye, lê 
Serokê Şaredariya Sûra Amedê 
Abdullah Demîrbaş jî heman ba- 
weriya xwe nîşan dide. Demîrbaş 
ji peyamnêrên Rûdawê re got: 
"Eger ez bizanim ku xortekî kurd 
heşîşê dikşîne, ez wî dehif didim 
ku dest jê berde. Lê ez ti caran 
fikra wê yekê nakim ku giliyê wî 
li cem polîsan qeyd bikim, ji ber 
ku siyaseta dewletê ne ewe ku 
xortên kurd kişandina heşîşê 
betal bikin." 


PKK dereng ma 

Yek ji wan tawanên ku dewleta 
tirk û neyarên PKKê berê dixistin 
stûyê PKKê, "bazirganîkirina bi 
maddeyên hişber" bû. Lê niha 
PKKê li navçeyên çiyayî yên ku 
destên wê digihije, çandina he- 
şîşê qedexe kiriye û sizayên tund 
danîne bo wan kesên ku diçînin. 

Rojnamevanekî bajarê Amedê 
ku naxwaze em navê wî bibêjin, 
rexneyê li PKKê digire û di wê ba- 
weriyê de ye ku PKKê gelekî de- 
reng dengê xwe li dijî vê pirsê 
derxist. Wî rojnamevanî bi vî şê- 
weyî bo Rûdawê axivî: "Gundên 
derdora Licê, herwiha çend nav- 
çeyên din li Hazro heşîşê diçînin. 
PKKê eger zû biryara qedexeki- 
rina heşîşê bidaya, ev diyarde îro 
li navçeyên kurdî ewqas berfireh 
nedibû ku êdî çareserkirina wê 
ne hesan e." Azad Dela (32) yek ji 
wan kesan e ku "hesankariyê nav- 
bera kiryar û firoşkarên heşîşê de 
dike''. Azad bo peyamnêrên Rû- 
dawê got "gerîlla niha rê nadin 
çandin û firotina heşîşê û eger bi- 
zanim ku em vî karî dikin, wê me 
bi tundî siza bidin." 

Berpirsekî Îranî: 


Mesela girtin 
û azadkirina 
Karayilan ji aliyê 
îranê ne rast e 


© Selvi: MITê cihê Ka- 
rayilan nîşanê îranê 
da 

© Lihevhatina PJAK û 
îranê bû sedemê nî- 
geraniya Tirkiyeyê 


Hêmin Xoşnaw 

N ûçeya girtina Serokê Kon- 
seya Rêveber a KCKê Murat 
Karayilan di meha Tebaxa borî ji 
devê berpirsekî Îranî hat belavki- 
rin, lê piştî ku Karayilan li ser ek- 
ranên Roj Tv derket û îranê jî 
rastiya vê nûçeyê ret kir, medyaya 
tirkî jî bêdeng bû. Medyaya tirkî 
heftiya borî careke din belavkir 
ku girtina Karayilan ji aliyê îranê 
rastî bû û pişt re hat azadkirin. 

Televizyona fermî ya Tirkiyeyê 
TRT du rojan berî destpêkirina 
êrîşên asîmanî bo ser Qendîl, 
ango di roja 16ê Tebaxa 2011ê 
de, nûçeya girtina "kesê duye- 
mînê PKKê" belavkir. TRT zanya- 
riyên di vê derbarê de ji 
daxuyaniya Serokê Komîteya Tê- 
kiliyên Derve li Parlamenê îranê 
Elaedîn Burucerdî bo ajansa 
(FarsNews) wergirtine. Li himber 
vê jî Ajansa Firat û ROJ Tv jî ev 
nûçe bi lezgînî ret kirin, lê piştî 
24 demjimêran Wezîrê Derve yê 
îranê Elî Ekber Salihî jî got "ti za- 
niyariyên me di vê derbarê de 
nînin." 


Axaftina Karayilan a festîvalê 
hinek kesan poşman kir 


s 

03 

2 

CD 


Ji bo reklam, dîzayn û çapkirinê 
em di xizmeta we de ne. 

Reklama televizyon û rojnameyan, flayer, 
afîş, name, eşyayên xelatan, kovar, 
pirtûk, malperên înternetê, dawetname...htd. 
Bi kurtasî ji bo her pêwîstiyek we 
di aliyê reklam û çapkirinê de... 

Hûn jîxwe bighînin me... 

Hûn jî cihêwaziyê hîs bikin! 


graf-adolf-str. 70a 
40210 dûsseldorf 
teL.: 0211 - 17957982 
fax: 0211 - 17957983 
www.dassign.de 
info@dassign.de 


DAS SIGN 

Tiştê ku bûye sedema wê yekê 
ku medyaya tirkî gumanê ji rastî 
û nerastiya vê nûçeyê bike, diyar- 
nebûn û ne axaftina Karayilan bû, 
loma beşdarîkirina Karayilan bi 
axaftineke vîdyoyî di festîvala 
Kolnê li Almanya de, dema tevî 
çend berpirsên KCKê bo beşdar- 
bûna festîvalê axivî û got "ez li vir 
bo we diaxivim û Tirkiye jî nû- 
çeya girtina min diweşîne." Vê jî 
hemû kesên ku bawer dikin Kara- 
yilan di destê îranê de ye, poş- 
man kirin. 

Derbarê vê nûçeyê heta 14 Cot- 
mehê jî bêdengiyê baskê xwe bi 
ser medya tirk de kişandibû, lê 
Abdulkadir Selvî di van rojan de 
nîvîsek di rojnameya Yeni Şafak 
de belavkir: "Dezgeha îstixbarata 
Tirkiyeyê MÎT, cihê Karayilan nî- 
şanî îranê da, paşî Karayilan û 
grûbeke berpirsên KCKê di ope- 
rasyoneke îranê de hatin girtin. 
Lê îranê pişt re Karayilan li gor 
taktîkekê azad kir." Heman rojê 
Berpirsê TRTê, Îbrahîm Şahîn got 
ew piştrast in ku îranê Karayilan 
girt û paşî azadkirin. 

"Ev nûçe çîrokeke bi armanc e" 

Konsolê Giştî yê îranê li bajarê 
Hewlêrê, Seyid Ezîm Husênî di 
daxuyaniyekê de bo Rûdaw hemû 
ev nûçeyên gumanî yên Tirkiyeyê 
retkirin û got: "Gotinên derbarê 
girtina Karayilan ji aliyê îranê û 
paşî azadkirina wî, ji rastiyê dûr 
in." Konsolê îranê derbarê ar- 
manca wan "gotinan" got: "Ev 
pirs divê ji wan bê kirin yên ku 
van gotinan belav dikin." 

Herwiha Berdevkê Komîteya 
Têkiliyên Derve yên KCKê, Ahmet 


Denîz jî di daxuyaniyekê de bo 
Rûdaw got: "Ti têkiliya vê nûçeyê 
bi rastiyê nîne." Karayilan tevî ku 
niha di nava cihên partiya xwe de 
ye û serperiştiya karan dike, lê di 
rojnameyan de rojane çendîn 
analîzên cuda bo çîroka girtina 
wî tên kirin. Çavkaniyeke nêzîkî 
PKKê jî ku nexwest navê wî eş- 
kere bibe got: "Girtina Karayilan 
çîrokek e, lê çîrokeke bi armanc e. 
PKK bi hûrî çavdêriya van belav- 
kirinan dike û hewl dide bizane 
ka çi mebest li pişt hene. Mimkûn 
e nûçeya girtina Karayilan bo wê 
yekê be ku reaksyona îranê bice- 
ribînin û ji xelkê Tirkiyeyê re 
bêjin hineke din sebir bikin, da- 


Tirkiye û îran li him- 
berê Karayilan şe- 
rekî derûnî dikin 


wîbûna PKKê nêzîk bûye." 

Karayilan di hevpeyvîneke tel- 
evizyonî di dawiya îsal de got ku 
çend kes bi navê çalakên sivîl û 


rojnamevanan ji Raniyê çûbûn 
cem wî û xwestine wî bo Tirki- 
yeyê bikujin. 

Endamê berê yê Komîteya Se- 
rokatiya PKKê, Osman Ocalan 
derbarê nûçeya girtin û azadki- 
rina Karayilan ji aliyê îranê got 
îran û Tirkiye bi hevre mijûlên 
planekê ne dijî Karayilan. Osman 
Ocalan bo Rûdaw got "Karayilan 
rêveberekî rasteqîne yê PKKê ye. 
îran û Tirkiye dizanin ku girtina 
Karayilan dirbekî kuştinê ye bo 
PKKê, loma ew şerekî derûnî ligel 
wî dikin û plana jinavbirina wî di- 
tînin." 

Profesorê Alîkar li Zanîngeha 
Dicle, Vahab Coşkun di wê bawer 
dike ku armanca medyaya tirkî ji 
ferehkirina gotûbêjên derbarê 
girtina Karayilan, hewleke Tirki- 
yeyê ye bo wê yekê ku danîna 
bingehên dijî roketan ku qewle 
NATO li Tirkiyeyê avabike, rewa 
bên dîtin û got: "Helwesta îranê 
derbarê pirsgirêka kurdî sirûşta 
têkiliyên Tirkiyeyê û îranê nîşan 
dide. Lihevhatina PJAK û îranê bû 
sedema nîgeraniya Tirkiyeyê. 
Herwiha nûçeya ku dibêje îranê 
Karayilan girtiye û paşî azadki- 
riye jî Tirkiyeyê nîgeran kiriye. 
Loma Tirkiye dixwaze bi rêya da- 
nîna bingehên dijî roketan tola 
xwe ji îranê hilîne." 


Karayilan: Girtina min ne ewqas hêsan e 


S erokê Konseya Rêveber a 
KCKê Murat Karayilan ber- 
siv da nûçeyên "Karayilan 
ji aliyê îranê ve hate girtin û 
hate berdan" ên çapemeniya tirk 
û got; "Çapemeniya alîgir a tirk 
li ser esasê şerê psîkolojîk nûçe- 
yên li ser maseyê amade dike." 

Di van rojên dawiyê de çape- 
meniya tirk bi awayeke berfireh 
nûçeyên derbarê Serokê Kon- 
seya Rêveber a KCKê Murat Ka- 
rayilan de diweşîne. Karayilan 
vê yekê di Radyoya Dengê Me- 
zopotamyayê de nirxand. 

Karayilan bersiv da nûçeyên 
"Karayilan ji aliyê îranê ve hate 
girtin û hate berdan” ên çapem- 
niya tirk û got; “Êrîş li ser rê- 
bertiya me, gerîllayên me, gelê 
me, siyaseta Kurdan zêde ki- 
rine. Ligel vê jî şerê psîkolojîk 
tê meşandin. Çapemeniya alîgir 
a tirk jî li ser esasê şerê psîko- 
lojîk nûçeyên li ser maseyê 
amade dike” û wiha domand: 
“Tevgera Azadiya Kurdistanê 
îro gihiştiye asteke pir girîng. 
Hêzên dagirker li hemberî vê 
sekna tevgera me di nava fika- 
ran de ye. Ji bo paşxistina tev- 
gera azadiyê teknolojiyeke xurt 
tê bikaranîn.” 

Karayilan der barê nûçeyan 
de got; "Her çendî ku tiştek 
wiha tune ye, nûçeyên wiha 
têne belavkirin, gelo di bin vê 
de çi sedem heye?” û wiha do- 
mand; "Niha dewleta Tirk ji 
hêzên herêmî sud werdigire û li 
aliyê din jî li hêzên navnetewî 
sud werdigire û êrişê tevgera 
me dike. Li himberî Kurdan di 
navbera Tirkiye, îran û Sûriyeyê 


de îtîfaqek hebû. Di heman 
wextê de îtîfaqek di navbera hi- 
kûmet AKP, NATO û DYE'yê de jî 
hebû. Pêşketinên li Rojhilatana- 
vîn îtîfaqa di navbera Tirkiye, 
îran û Sûriyeyê de parç ekir. 
Çawa ku dewleta Tirk heta niha 
sud ji îran û Sûriyeyê girtin û li 
hemberî me bi kar dianî, 
niha jî dixwaze wisa nîşan 
bide ku em bi wana re di 
nava hevkariyê de ne. Lê 
heta duh jî Sûriyeyê bi 
sedan hevalên me radestê 
Tirkiyeyê dikir.” 

Karayilan nûçeya "Kara- 
yilan ji aliyê îranê ve hate 
girtin û piştre hate ber- 
dan” a çapemeniya Tirk 
rexne kir û got; "Qaşo ez 
ji aliyê îranê ve hatibe 
girtin û piştre me îtîfaq 
kiriye. Tiştên wiha belav 
dikin. Ti bingehek ê vê nû- 
çeyê tune ye. Bi hefteyane 
dibêjin ku îranê ez girtime û 
piştre îtîfaq kirine. Tiştek 
wiha tune ye. Beriya her 
tiştê ez li baregehên xwe me 
û neçûme ti derê. Bila gelê 
me vê yekê baş bizanibe ku 
girtina me ne ewqas hêsan 
e. Dewleta Tirk bi salan e 
dixwaze me bigire. Ewqas 
operasyon û şerên taybet 
li dar xistin. Helbet hê- 
zeke me jî heye. Bila her 
kes baş bizane ku em di 
karin xwe biparêzin. 

Em ne tenê xwe, 
dikarin hemû 
gelê xwe û nir- 
xên wê biparêzin." 

Malikî ji Bexdayê gefan 
li Qendîlê dike 

Cîgirê Wezîrê Pêşmerge: Ev zexteke siyasî ye û 
ti pêwendiya wê bi operasyona Tirkiyeyê ve nîne 


Hewlêr (Rûdaw) - Di dema ku 
têkiliyên Herêma Kurdistanê û Bex- 
dayê berbi aloziyê ve diçin, serokwe- 
zîrê îraqê Nurî Malikî şandina artêşa 
îraqê bo navçeyên Herêma Kurdis- 
tanê weke baştirîn rê bo nehiştina 
PKKê dibîne, lê cîgirê serokkomarê 
îraqê Tariq Haşimî ku weke kesekî 
nêzîkî Tirkiyeyê tê naskirin got, ev 
pirsgirêk bi hêzê nayê çareserkirin. 

Parlamentoya Tirkiyeyê di roja 5ê 
Cotmehê rêdana operasyona derveyî 
sînor bo saleke din ji artêşa Tirk re 
nû kir. Di demekê de amadekariyên 
operasyona bejayî ya artêşa Tirk di 
nav xaka Herêma Kurdistanê de zê- 
detir dibin, pispor daxwaz ji Tirkiyê 
dikin careke din vê rêyê tecrûbe neke 
û hewl bide pirsgirêkê bi awayekî si- 
yasî çareser bike. Lê ji nişkave Malikî 
weke ku bixwaze agir geş bike, rage- 
hand: “Baştirîn kar bo girtina rê li 
ber hatina artêşa Tirk şandina artêşa 
îraqê ye bo deverên sînorî.” 

Cîgirê wezîrê pêşmerge Enwer 
Hacî Osman ev daxuyaniya Malikî 
weke “zexteke siyasî” li ser Herêma 
Kurdistanê wesif kir û ji Rûdawê re 
got: “Ti pêwendiya wê bi operasyona 
bejayî ya derveyî sînor ya Tirkiyeyê 
ve tune. Pêşmergeyên Herêma Kur- 
distanê hene, serokê Herêma Kurdis- 
tanê fermandarê hêza pêşmergeyan 
e û tenê bi fermana wî, pêşmerge tev- 
dilivin.” Herwiha li gor destûra îraqê, 
ti hêzek ji Bexdayê bêyî rêdana serok 
û parlamentoya Kurdistanê nikare bê 
nav xaka Herêma Kurdistanê. 

Tirkiye zû hewl da daxuyaniya Ma- 
likî bikar bîne. Wezîrê derve yê Tir- 
kiyeyê Ahmet Davutoglu ragehand: 
“Ger îraq rûbirûyê PKKê bibe pêwîstî 
bi operasiyona bejayî ya me nake.” 

Wezîrê derve yê îraqê Hoşyar Zê- 
barî di dema serdana Tirkiyeyê di 
roja 13ê Cotmehê piştî ku ligel Davu- 
toglu civiya, di bersiva pirsiyarên roj- 
namevanan de ragehand: “Ji bilî PKK 
û PJAKê çend rêxistinên din li ser 
xaka îraqê hene. Berpirsiya vê yekê 
di situyê hikûmeta îraqê de ye.” 

Weke reaksiyonekê ser daxuyaniya 
Malikî, serokê parlamenê Kurdistanê 



Serokwezîrê îraqê Nûrî Malikî 


Kemal Kerkûkî got: “Ger bi baweriya 
her alîkî wiha be pirsgirêk bi çekan 
tên çareserkirin, ne rast e û ev biryar 
ji pêşî ve nagihîje armanca xwe.” 

Di dirêjiya reaksiyonên dijî daxu- 
yaniya Malikî de, cîgirê serokkomarê 
îraqê Tariq Haşimî daxuyaniyek da 
ajansa Anadoluyê, û ragehand ku 
şandina pêşmerge û artêşa îraqê bo 
deverên sînorî pirsgirêka PKKê çare- 
ser nake: “Ev pirsgirêk bi rêya ser- 
bazî nayê çareserkirin.” 

"Gumana planek navdewletî heye" 

BDPê ku frakisyona wê tenê dijî 
nûkirina rêdana operasyona derveyî 
sînor deng da, guman dike ku li piştî 
daxuyaniya Malikî planeke navdew- 
letî xwe veşartiye. Ayla Ata Akat, par- 
lamentera BDPê ji Rûdawê re 
ragehand: “Em ji nêzîk ve çavdêriya 
gotinên Malikî dikin. Ne diyar e gelo 
planeke navdewletî li pişt van goti- 
nên Malikî heye, yan tenê daxuyaniya 
wî ye, lê berî demekê daxuyaniyên 
hevşêwe ji aliyê berpirsên Herêma 
Kurdistanê jî hatin dayin. Rêya leş- 
kerî pirsgirêkê aloztir dike.” 

Li ser daxuyaniya Davutoglu, Ayla 
Akat got: “Davuoglu nabêje em ê ope- 


rasiyonê bîkin, lê tekez dike ku bi 
operasiyonê PKKê jinav dibe. Lewma 
em guman dikin ku planeke navdew- 
letî li pişt daxuyaniya Malikî hebe.” 

Di sala 1985ê de peymanek di nav- 
bera îraq û Tirkiyeyê hat morkirin, li 
gor vê peymanê artêşên herdu wela- 
tan dikarin bi mebesta şopandina 
neyarên xwe yên çekdar heya kûra- 
hiya 10 km herin nava xaka hev. Ji 
bilî ku artêşa îraqê di wê demê de 
pir bihêz bû, lê dîsa jî nedikarî rê li 
ber hatina bi dizî ya gerîllayên PKKê 
bigire. Di wê demê de rojane êrîşên 
çekdarî yên PKKê zêdetir dibûn. 
Gelo îro artêşa îraqê ku nikare başûr 
û navenda îraqê kontrol bike çawa 
dikare di erdnîgariyeke çiyayî ya 
xerîb de rê li ber gerîllayên PKKê bi- 
gire? Gelo Malikî dikare hevkêşeyê 
berovajî bike û vê carê Bexda Qen- 
dîlê bihejîne? 

Şêwirmendê berê yê serokwezîrê 
Tirkiyeyê bo karûbarên îraqê û en- 
damê parlamenê Tirkiyeyê Îbrahîm 
Kalin ji Rûdawê re got: “Hê zû ye ku 
em bizanin artêşa îraqê dikare rê bi- 
gire li ber hatina bi dizî ya gerîllayên 
PKKê bo nav xaka Tirkiyeyê yan na. 
Lê çi Tirkiye be yan îraq be em neçar 
in şer li dijî terorê bikin.” 


Rûda 


LW 


li hevkarên nû digere 



Rûdaw tora xwe ya hevkaran berfireh dike 

Rûdaw ji bo ku hîn bêtir û ji nêzîk ve jiyana Kurdên 
Ewropayê bişopîne, li hevkar û peyamnêrên nû li hemû 
welat û bajarên Ewropayê digere. Baş zanîna bi kurdî 
şert e ji bo hevkariyê. 

Kesên eleqedar dikarin serî li Rûdawê bidin: 
info@rudaw.eu 



V ê kêliyê girtinên ku di bin navê "operasyonê 
KCKê” de diqewimin, bûyera herî girîng ya rojeva 
siyasî ye. Pêwîst e her rayedarekî kurd û Kurdistanî 
di vê mijarê de xwedî helwestekî zelal be. 

Pirs çi ye? Gelo mijar bi rastî jî wekî dewlet û hi- 
kûmeta tirk îdîa dike: PKK/KCKyiyan berdest dikin, 
diavêjin zindanan û bi vî rengî “Kurdan ji van teroris- 
tên zerdûşt(*)” rizgar dikin û dixwazin demokrasiyê 
li “ Dogu û Guneydogu Anadolu'yê(!)” cîbecîh bikin? 
Gelo armanca dewletê xêrxwaziya Kurdan e, dewlet 
dixwaze ji gelê kurd re demokrasî û azadiyê bîne? 
Gelo “KCKyiyên terrorist " asteng in û nahêlin şares- 
tanî û demokrasî were bigîhe Kurdistanê? Em van 
gotinan ji ber xwe ve nanivisîn. Çend rojekî televiz- 
yonên alîgirên AKPê temaşe bikin, rojname û malpe- 
rên înternetê bixwînin, pispor û akademisyenên 
dezgehên alîgir guhdarî bikin, hûn ê jî van gotinên 
ku me wekî pirs pêşkêşî we kir, bi têra xwe bibihîsin 
û bixwînin. Pêwist e bi taybetî siyasetvanê kurd û ke- 
sayetên pêşengê civaka bakurê Kurdistanê baş biza- 
nin, ev çi leyistik in û gelo çi diqewime! Em divê 
neyên xapandin. 

Di vê nivîsa kurt de gotina li dawî bêjim, dixwazim 
niha ji we xwendevanan bipirsim. Werin em bi hevre 
li bersiva rast bigerin û helwestekî hevbeş diyar 
bikin. 

Heftenameya we Rûdawê berî çendekî du nûçe 
weşand. Sernivîsa yekê “Bajarê 500 hilbijêrên wê 
girtî: Şirnex" 1 bû. Nûçeya din, sernivîs "Tirkiyê 5 
şaredarên BDPê ji kar dûr xistin" 2 e. Nuçeya sêye- 
mîn jî Haberturkê berî çar salan weşand (14ê Hezî- 
ranê 2007), sernivîsa wê "Şaredarê Surê ji kar hat 
dûrxistin" 3 . Birêz Abdullah Demirbaş ji ber ku li 
şaredariyê xwest bi kurdî xizmetê bide, Wezareta 
Karê Navxweyî bi rêya dadgeheke îdarî ya bilind ew 
ji kar dûrxist. Lê xelkê Amedê sala 2009ê bi dengên 
zêdetir Abdullah Demirbaş careka din hilbijart. Şeş 
parlementerên hilbijartî di zindanê de ne. Bi dehan 
kesên di rêvebiriyên bajar û navçeyan de hilbijartî, 
di zindanan de ne û garantiya kesî tune ku sibehê 
neyê girtin. 

Her Kurd û Kurdistaniyeke welatparêz pêwîst e 
destê xwe bide ser dilê xwe, guhê xwe bide vijdana 
xwe û xwe bispêre aqil û feraseta xwe û bersiva wan 
pirsên ku me li jor pirsî ye bide. 

Ev kesên sivîl û hilbijartî TERORIST in? 

Dewleta Tirk bi van operasyonan demokrasiyê û 
azadiyê tîne? 

Eger wisa ye, werin em hemû bi hevra li 
PKKê/KCKê/DTKê/BDPê bidin, gel azad, Kurdistanê 
jî rizgar bikin! 

Lê eger çîrok ne ev e, qet nebe em vê kêliyê dijmi- 
nahiya hevdu nekin. Bila qet yek Kurdek jî xwe şaş 
neke! Armanca dewleta tirk bi van operasyonan 
lawaz kirin û têkdana tevgera sivîl e. Qet şik û guman 
di vê de nîne. 

(1) http://www.rudaw.net/ 

kurman ci/ku rds/96 04.html 

(2) http://www.rudaw.net/ 

kurman ci/ku rds/9656.html 

(3) http://www.haberturk.com/ 

gundem/haber/26109-sur-belediye- 

baskani-gorevden-alindi 

(*) Gotina zerduştî, evbû çend car ku Serokwezîr 
Erdogan vê gotinê wekî dijûn bikar tîne. Tevgera 
kurd qaşo bi “dînsiziyê " tohmet dike û dibêje “ew ji 
dîn çifehm dikin, ew jixwe zerdûşt in”! 

Mesud Tek li 
ser kongreya 
9'mîn ya PSKê 
axivî: 

PSK xwe ji 
bo dahatî 
nû dike 


Munchên (Rûdaw) - Sekre- 
terê giştî yê Partiya Sosyalîst 
a Kurdistanê (PSK) Mesud 
Tek roja 15ê Cotmehê li Al- 
manya, li bajarê Munchenê 
beşdarî konferanseke bi 
navê "Encamên 9. Kongreya 
PSKê, Biryarên Wê û Pêşketi- 
nên li Kurdistanê" bû. Tek 
balê kişand ser pêşketinên li 
hemû perçeyên Kurdistanê û 
girîngî da diyaloga navxweyî. 

Mesud Tek derbarê kon- 
greya PSKê ya 9'mîn de agahî 
dane beşdarvanên konfe- 
ransê û got: "Kongreya par- 
tiya me bi serfîrazî hat li dar 
xistin. Li Rojhilata Navîn li 
aliyekî 'buhara ereban' der- 
bas dibe, li aliyekî din jî şo- 
reşa Kurdistanê li her 
perçeyan pêşdikeve, geş 
dibe. Berjewendiyên başûr li 
ber çavan in. Em li Kurdis- 
tana Bakur di rewşeke pir 
zor û tevlihev de derbas 
dibin. Me di kongreya xwe de 
xebatên borî nirxandin û ji 
bo xebatên dahatî me gelek 
biryarên teybet girtin. Divê 
partiya me PSK xwe di warê 
bingeha ideolojîk û cemaverî 
de nû bike, ez dikarim bêjim 
xwe nû jî dike. Dijmin nax- 
wazin mafên Kurdan yên ne- 
tewî û demokratîk bidin. Lê 
belê wê statukoya wan li 
Kurdistanê tekbiçe, bo têk- 
çûna vê statukoyê û rizgar- 
bûna gelê kurd yekîtiya 
kurdan ya navxwe pir girîng 
e. Divê diyaloga navxweyî bê 
xurtkirin. Me di kongrê de di 
van mijaran de biryarên nû 
girtin. Di demên dahatî de li 
ser vê bingehê wê tekoşîna 
me bi çalakî û rêbazên aşti- 
yanê berdewam bike." 

Konferansa ku li Berg- 
mannstr.35ê de ji aliyê Kom- 
kar-Munchenê ve hatibû li 
dar xistin, di saet 6ê êvarê 
de dest pê kir û heta derengê 
êvarê berdewam kir. Di kon- 
feransê de nezikî 50 kes beş- 
darbûn û Tek piştî axaftina 
xwe bersiv dan pirsên beş- 
daran jî. 


ASKYA hêviyên ciwanên 

kurdên Rojava li Ewrûpa 


Canê Omer 


L i paş destpêkirina 
şoreşa Sûriyê di 15ê 
adara 2011ê de, 
Kurdên Rojavayê 
Kurdistanê wek ne- 
tewa duyem di Sûriyê de, ji dest- 
pêkê ve helwesta xwe ya 
piştgiriyane ji vê şoreşê re eşkere 
kirin û bi xwepêşandanên berfi- 
reh û bi dirûşmên şoreşê, li herê- 
mên kurdî li Sûriyê nerazîbûna 
xwe li hember rejîma Sûriyê dest- 
nîşan kirin. Herwiha Kurdan li 
Ewrûpa jî ji bo piştgiriya vê şo- 
reşê bêdeng neman. Bi xwepê- 
şandan, kongre, semîner, êrîşên li 
ser balyozxaneyan û çalakiyên 
corbicor tevgeriyan. 

Di Tîrmeha 2011ê de, li ser 
pêşniyara hin rewşenbîrên kurd, 
rûpelek li ser facebookê hate 
amade kirin, û di wê rûpelê de 
bangî kongreyekê ji bo ciwanên 
kurd li derveyî welat hate kirin. 

Kongre di 3 û 4ê îlonê de li 
Swêdê hate lidarxistin, bi amade- 
bûna 40 rewşenbîr, çalakvan û ci- 
wanên kurd. Di encama vê 
kongrê de damezirandina ASKYA 
(Assembly of Syrian Kurdish 
Youth Abroad) Kombûna Ciwa- 
nên Kurdên Sûriyê li Derve hate 
ragehandin. 

Hîm Omer, endamê desteya bi- 
rêvebir, daxuyand ku ASKYA 
dema hate damezirandin, piştgi- 
riya şoreşê wek armanceke se- 
reke da pêş xwe û got, "Lê ya rastî 
ew e ku rêxistina ciwanên kurd li 
derve ji destpêkê ve ramana bin- 
gehîn a encamdana kongrê bû." 

Li ser pirsa kar û planên ASKYA 
di dema niha û paşerojê de, Hîm 
Omer da zanîn ku ji bo daneheva 
alîkariya diravî bo ciwanên kurd 
amadekarî tên kirin û komîteyek 
hatiye avakirin ji bo piştgiriya ci- 
wanan di warê ragihandinê de. 
Omer wiha dom kir: "Jê zêdetir 
malpera ASKYA tê amadekirin û 
hin pêşniyarên çalakiyan hene. Ji 
wan lidarxistina civînên ciwanên 


kurd û ereb û aşûrî li welatên 
cihê bi mebesta danasîn û hevka- 
riyê, encamdana şev û semîneran 
bo danasîna ASKYA, lidarxistina 
semîneran bo raya giştî ya biyanî 
derbarê şoreşa sûrî û doza kurd, 
beşdarbûna konferans û civînan.*^ 
Li gor daxuyaniyên Omer ji 
hêla rêxistinî ve ASKYA taybet- 


kevneşop a partî û rêxistinên 
kurdî û li ser bingeha beşdariya 
yeksan a hemû endaman. Ezmû- 
neya ASKYA tiştekî nû ye ji tavilê 
ezmûneyên kurdî." 

Di ASKYadejinjî hene 


kurd dike ku xwedî li berpirsiya- 
riya xwe derkevin û tevlî vê bi- 
zavê bibin. Yek ji endamên keç ên 
ciwan Şîlan Omer nêzîkbûna xwe 
ji ASKYA re wiha şirove dike: "Em 
wek ciwanên kurd ku ta aniha me 
cihê xwe di civaka kurdî ya çalak 
de nedîtibû, ASKYA derfet li ber 
me vekir, ku em jî rolekê di vê bi- 


ASKYA derfet ji bo ciwa- 
nan derdixe ku di bi- 
zava kurd de karibin 
rolekê bileyîzin 


mendiyeke xwe ya cûda heye, ku 
"ne rêxistineke xwedan pêkhate- 
yeke pîramîdal û kevneşop e". 
Hîm Omer vê xalê wiha zelal dike: 
"Ji ber ku ciwanên kurd li derve li 
gelek welatan dijîn û rêkxistina 
wan tiştekî ne hêsan e û yek ji 
alavên sereke yên pêwendî û ber- 
dewamiya di navbera van ciwa- 
nan de internet e, dihate xwestin 
ku girêdanek di navbera alîgiran 
de bê avakirin dûr ji pêkhateya 


Wek tê zanîn ku jina kurd rola 
xwe di tevgera azadîxwaz a gelê 
kurd de, herdem cihê xwe girtiye 
û rola xwe bê kêmasî lîstîye an- 
gorî jinên miletên din ên rojhilata 
navîn. Herwiha îroj jina kurd di 
ASKYA de jî bicih dibe, ji ber ku 
"ASKYA wek toreyeke azad veki- 
riye li ber hemû şiyanên ciwanên 
kurd li derve" û bang li keçên 


zavê de bileyîzin û bikaribin di 
avakirina Sûriyeke nû ya dîmo- 
krat de alîkar bin." 

Lê belê keça endam Şîlan ji ali- 
yekî din ve, xemgîniya xwe tîne 
ziman, ku hejmara keçan li gor a 
mêran gelekî kêm e û bang li her 
keçekî dike ku xwe di vî awayî de 
xurt bikin û rola xwe di civaka 
kurdî de fireh bikin. 


Parêzer Uzun 


Buroya Parêzeriyê 


Em li seranserê Almanyayê di xizmeta we de ne 


Parêzer Oktay Uzun 


Besên me yên kar 

Dadweriya Kar (Arbeitsrecht) 
Dadweriya Aborî (Wirtschaftrecht) 
Dadweriya Trafîkê (Verkehrsrecht) 
Dadweriya Werzişê (Sportrecht) 
Dadweriya Peymanê (Vertragsrecht) 
Dadweriya berpirsiyariya pizîşkî (Arzthaftungsrecht) 


Navnîşan: 

Sonnemannstr. 3 
60314 Frankfurt am Main 

Tel.: 069 - 49 600 87 
Fax: 069 - 49 600 88 
email: info@kanzlei-uzun.de 
web: www.kanzlei-uzun.de 

Kîye? 


Munchen (Rûdaw) - Kurdên ji 
derve dijîn jî her roj rewş û geş- 
bûnên li Herema Kurdistanê bi 
dil û can dişopînin. Roja 16ê Cot- 
mehê Abdulaziz Muhsen (35), Se- 
rokê Enstîtûya Dûhokê tevlî 
civînekê bi navê "Gêşbûn û Daha- 
tiya Herêma Kurdistanê/Tekili- 
yên Bexda û Hewlerê” bû û axivî. 
Moderatoriya civînê Serokê Ko- 
mela Çandî ya Kurd li Munchenê 
(Kurdischer Kulturverein) Faxer 
Sindî kir. Serokê Enstîtûya Dû- 
hokê û rojnamegerê kurd Muh- 


sen Abdulazîz ji destpêka Cot- 
mehê 2011ê ve li ser hewldan û 
vexwendina Komela Çandî ya 
Kurd li Munchenê hatiye Alman- 
yayê. Di civînê de nêzikî 80ê kes 
beşdarbûn, gelek pirsên wan 
hebûn ji bo mevanê ku ji Kurdis- 
tanê hatibû. Grubek Kurd jî ji bo 
agahiyan ji destên yekem bigirin, 
ji bajarên Kielê (nezikî 900km ji 
Munchenê dûr e) hatibû civînê. 
Abdulazîz Muhsen li ser mijarên 
wek "Rola jinan di civaka kurd de, 
yasayên ku di Parlemena Kurdis- 


A bdulazîz Muhsen (35), Se- 
rokê Enstîtûya Rewşenbîrî 
û Çandî ya Giştî li Dohukê 
(DIGC Duhok Institute for Ge- 
neral Culture) û serniviskarê 
kovara "Sinela" ye. Ew di dest- 
pêka Cotmehê de ji bo hinek 
civîn û semîneran ji aliyê Ko- 
mela Çandî ya Kurd li Munc- 
henê hatiye dawetkirin. 
Muhsen ji bo kar û barên xwe 
heta niha nezikî 17 xelat ver- 


girtine. Sala borî jî Muhsen ji 
bo projeyekê bi navê "bingeha 
rahejandinê” ji aliyê Komela 
Alîkariya ji Mirovan bo Miro- 
van (Verein Hilfe von Mensch 
zu Mensch e.V.) hatibû dawet- 
kirin. Komela navborî alîka- 
riya Kurdên ku ji Almanya, 
Amerîka, Kanada û welatên 
Ewropayê vedigerin Kurdis- 
tanê dike û Abdulazîz Muhsen 
jî hevkarekî vê komelê ye li 


Duhokê. Ev komel bi "Komela 
Demokrasiya nû bo Kurdis- 
tanê” re jî hevkariyê dike. Li 
bajarê Duhokê 15 şaxên Ko- 
mela Demokrasiya nû bo Kur- 
distanê û navendek ciwanan 
hene. Bi alîkariya van saziyan, 
hewl tê dayîn ku Kurdên re- 
vendê yên ku şûnde vedigerin 
gund û bajarên xwe, di civaka 
Kurdistanê de bên întegre 
kirin. 


Ji bo tedawiya îkram, Seroka 
Partiya Keskan Claudia Roth û 
doktorên Kinderklînik Dritter 
Orden jî alîkarî dane. 


Ikram 


Reşad Ozkan Munchen 

A 

I kram Sarbast Qasem (12) 
dema ku ji dayika xwe bûye 
di beşa Percifk-rihvik de bi 
kêmanî hatiye dinyayê. Dozdeh 
salên Jiyana îkram li nexweşxa- 
neyan û ligel doktoran derbas- 
bûye. Dema ku ew 4 rojî bû li 
bajarê Mûsilê li nexweşxaneya 
Xensayê pirî caran ji aliyê Dr. 
Humam E1 Xefa ve hatiye ameli- 
yat kirin. Bav û dayika îkram ji 
bo tendirustiya kurên xwe gelek 
pere deyn kirine. Lêbelê çareyek 
ji nexweşiya wî re nehatiye dîtin. 

Li Kurdistanê doktoran hêviya 
xwe ji tendirustiya wî qut kirine 
û gotine, "em hew dikarin tiştek 
bikin." Di payiza sala 2007ê de 
serokê Komela Çandî ya Kurdî li 
Munchenê (Kurdischer Kultur- 
verein e.V.) serdana Duhokê 
dike. Dayik û bavê îkram pir tişt 
derbarê Almanya û doktorên 
alman bihîstibûn. Malbat ji bo 
masrefên tedawiyên îkram li Al- 
manyayê alîkarî ji Faxer Sindî 


dixwaze. Faxer Sindî derbarê 
malbatê dibeje: "Malbata îkram 
ji bo tedawiya wî pir perê deyn 
kiribûn. îkram bêhal û neçar li 
ortê mabû. Rewş pir xirab bû, 
min jî ji bo tedawiya îkram soz 
da wan." 

Di serî de ji bo vîzeya Almanya 
pir problem derketine holê. 

Sindî ji Wezerata Derve ya Al- 
manya re nameyek dişîne. Se- 
roka Partiya Keskan (Die Grune) 
ya Almanya Claudia Roth alîka- 
riya wan dike. Em Faxer Sindî 
guhdar dikin: "Me ji parêzgerê 
alman Dr. Franz Betthauser re 
qala îkram kir û bi alîkariya wî 
me vîzeya Almanya stend. Ji bo 
tedavî û anîna îkram û malbata 
wî nêzikî 30 hezar euro lazim 
bûn. Me li Munchenê di navenda 
xwe de 10 hezar Euro kom kirin 
û me mesrefa hatina Almanya 
da. Lê belê ji bo tedawî û ameli- 
yatê 15-20 hezar kem bû. Min bi 
navê komeleyê di roja llê Ka- 
nûna 2008ê de ji serokê Buroya 
Hikûmeta Herêma Kurdistanê li 


îkram ligel zarokên Faxer Sindî, li Munchenê. 


Berlînê Dilşad Barzanî re bo alî- 
kariya peran nameyek şand. 
Birêz Barzanî tenezul nekir ku 
persiva me jî bide. Ji bo Kinderk- 
linik Dritter Orden li bajarê 


Sindî: Me li Munchenê 
di navenda xwe dejibo 
mesrefa hatira wî ya 
AlmanyalOhe euro 
kom kirin. 


Munchenê û Prof. Dr. Stephan 
Kellnar em pir spas dikin, hinek 
mesrefên tedawî û ameliyatê 
nestendin.” Dema ku Dr. Kellnar 
îkram dibîne, dibêje ku rewşa wî 
pir xirab e û amadekariya ameli- 
yateke lezgîn dike. Dr. Kellnar 
serbijîşkê cerrah yê zarokan li 
Klinikum Dritter Ordenê ye. 
Dema ku Dr. Kellnar rivikên 
îkram ameliyat kir, îkram li ber 
mirînê bû. Dr. Kellnar gotiye ku 
eger îkram 2-3 mehan dereng 
hatiba ew niha nikarîbû bijiya. 

Ew nêzikî 3 sal in li ser ameli- 
yata îkram derbasbûyê. Hefta 
borî dîsa îkram ji bo tedawî û 
kontrola xwe serdanek nû li Dr. 


Kellnar kir. Serokê Komeleya 
Çandî ya Kurdî Faxer Sindî got, 
"Dema ku Dr. Kellnar dîsa îkram 
bi sihatî dît pir kêfa wî hat. 
îkram xelas bûbû. Dr. wî kontrol 
kir û got niha tiştekî em bikin 
tune ye. Bila sala pêşiya me dîsa 
were kontrole.” îkram û bavê 
xwe di serê Mijdarê de wedige- 
rin Kurdistanê. 

îkram ligel bavê xwe roja 3ê 
Cotmehê ji Zaxo bi otomobîlê 
tên bakûrê Kurdistanê bajarê 
Amedê û ji wir bi firokeyê diçin 
Stenbolê û ji wir jî difirin Munc- 
henê. Serokê Komela Çandî ya 
Kurdî Faxer Sindî, îkram û bavê 
wî îsmail Sarbast Qasem davet- 
kiribû û wan ji firokeya Munc- 
henê anîbû mala xwe. 

îkram îkram Sarbast Qasem 
dîsa bêriya kurdistanê kiriye û 
demeke nêzîk de wedigere. Ew 
şagirtê Dibistana Botanê ye û 
diçe poleya 6ê. Herdu bapîrên 
îkram peşmergebûn û di sala 
1966ê de li Çiyayê Spî ji aliyê re- 
jîma Bexdayê hatine kuştin. 


Serokê Enstitûya Dûhokê Abdulazîz Muhsen: 

Emê jor û jêrê Kurdistanê bikin wek Almanya 


Munchenê 


Abdulazîz Muhsen 


tanê de derdikevin, nakokiyên di 
navbera Hewler û Bexdayê de û 
projeyên nû li Herêma Kurdis- 
tanê" axivî. 

Abdulazîz Muhsen di destpêka 
axaftina xwe de hatina xwe ya Al- 
manya bi firokeyê bi bîr xist û got 
"Dema di firokeyê de mîrov li jêr 
dinêre, dibîne ku erdê Almanya bi 
kesk hatiye xemilandin û jorê wan 
jî zer e. Armanca me jî ev e ku em 
herêma Kurdistanê wiha bixemî- 
lînin.” Abdulazîz Muhsen da zanîn 
ku Hikûmeta Herêma Kurdistanê 


pir proje û yasayên nû derxistine 
û got asayîş û parastin her roj 
baştir dibe. Li gor agahiyên ku 
Muhsen dan, Hikûmeta Herêma 
Kurdistanê heta niha ji bo berna- 
meyên nûkirin û avakirinê û geş- 
bûna aboriyê, bezîrganiyê, 
perwerdê, mafê jin û ciwanan, 
malbatên şehîd û qurbanên jeno- 
sîdan, mafên mirovan, teknolojî û 
telekomunîkasiyon, modernki- 
rina sîstema banka, mikro-kredî 
bo karsazên biçûk, baştirkirina 
rewşa berhemên cotkariyê, avaki- 


rina civakeke demokrat, modern, 
azad û serbixwe, neft û gazê, ber- 
firehkirina turîzmê, parastina 
hevwelatiyan, pirsgirêkên nav- 
bera Hewlêr û Bexda, av û elekti- 
rîk û hwd. yasayên nû derxistine. 
Muhsen got, "Ango niha tişta herî 
girîng ew e ku ew yasa û projeyên 
hikûmetê bi hevkariya hemû hev- 
welatiyan bên pêkanîn.” 

Di hefteyên pêş de jî wê li baj- 
rên cuda yên Almanyaye semîne- 
rên Abdulazîz Muhsen bên li dar 
xistin. 


Ikram ji 
mirinê xilas bû 


































Huseyin Kaya wek serokê damezirêner hat hilbijartin. 


Amed (Rûdaw) - Bi ar- 

manca pêşxistina sporê û 
sporê bibin nava gel, li 
Amedê Yekitiya Klûbên 
Mezopatamyayê hat da- 
mezirandin. Ji bo seroka- 
tiya vê saziyê jî endamê 
Rêveberiya Sur Beledi- 
yesporê Huseyin Kaya 
hat hilbijartin. 

Li bakurê Kurdistanê bi 
armanca yekgirtina klûb 
û hewldanên sporê dez- 
geheke navendî hat da- 
mezirandin û ji bo wê jî 
serokekî damezrêner hat 
hilbijartin. Endamê Rêve- 
beriya Sur Belediyesporê 
Huseyin Kaya ragehand 


ew dixwazin bo spora herêmê 
xizmetê bikin û jinan û ciwanan 
teşwîqê sporê bikin û got, "Her- 
wiha em dixwazin nîşan bidin 
ku spor ne tenê futbol e". 

Kaya, wiha axivî: "Em ê hewl 
bidin ku li herêma xwe sporê 
pêş bixin, ji bo wê jî em ê hewl 
bidin ku raya giştî jê re amade 
bikin. Di navbera klûbên li he- 
rêmê de em dixwazin pêwendi- 
yên xurt çêkin. Em ê maf û 
berjewendiyên klûbên herêma 
xwe li cem wezareta sporê û 
hemû saziyên fermî biparêzin. 
Ya herî girîng jî em ê hewl bidin 
ku nêzîkbûnên tûnd û yên ni- 
jadperestî ji nava sporê derxî- 
nin. Lewma ez bang li hemû 


klûbên herêmê dikim ku werin 
em di bin baniyekî de bibin 
yek." Kaya di berdewamiya 
axaftina xwe de got ew dixwa- 
zin bibin berdevkê klûbên he- 
rêmê û ji bo wê jî hewl didin 
yekitiyeke xurt di navbera wan 
de saz bikin û got, "Wê navê ye- 
kitiya me jî Yekitiya Klûbên Me- 
zopatamyayê be." 

Rêveberiya Yekitiya Klûbên 
Mezopatamyayê wiha ye: 

Serok: Huseyin Kaya, Cîhgirê 
Serok: Cengiz Dundar, Hejmar- 
ker: Faik Okutucu, Sekreterê 
Giştî: Bişar Îçlî. Endamên Rêve- 
beriyê: Suleyman Şenci, Abdur- 
rahman Kizilay û M. Salih 
Taşkale. 


Spor 

FC Firat Beraen 
di sezoneke pir 
xirab de derbas 
dibe. Di destpêka 
sezonê de cezayê 
birîna 3 pûanan 
standine. 


Azad Dîcle 


L i bajarê Bergen ya nê- 
zîka Celle, li Almanya, 
derdora 800 Kurd dijîn 
ku bi giştî Êzîdî ne. Xor- 
tên malbatên kurd pê- 
diviyên xwe yên sporê berê di 
nava tîm û komên almanan de 
pêk daniyan, lê di salên dawî de 
ew êdî bûne xwediyê tîm û 
komên taybet. Yek ji van tîman jî, 
tîma futbolê ya bi navê FC Firat 
Bergen e. 

FC Bergen di sala 2000Î de ji 
aliyê çendîn xortên kurd ku berê 
di bin refên Tus Bergen de futbolê 
dileyîstin, hatiye damezirandin. 
Kesên ku destên xwe dane hev 
û FC Firat Bergen damezirandin 
ev bûn: Xeyredîn Aclan, Behçet 
Saçik, Nuri Yavşan û Feyim Yav- 
şan. Beriya ku ev xortên kurd FC 
Firat Bergen damezirînin, di bin 
navê Tus Bergen de di Kreislîga de 
7 sal leyîstin û sala yekem, ango 


sala 1993ê de 
bûn şampiyonê 
lîgê. 

Wek ku serokê 
tîmê Xeyredîn 
Aclan (40) ji Rûdawê 
re daxuyand FC Firat 
Bergen di 11 salan de 
heta niha di van lîgan de 
leyîstiye: Kreissklasse 3, 
Kreissklasse 2, Kreissklasse 
1, Kreissliga û Bezirgsliga. 

Xeyredîn Aclan piştî ku bi 
salan ligel serokatiya tîmê di 
maçan de jî leyîst, niha anteronî 
û serokatiya tîma duyemîn dike. 
Ew di sala xwe ya yekem de, di 
sezona 2000/2001ê di Kreîsk- 
lasse 3'mîn de bûn duyemîn, se- 
zona din jî bûn şampiyonê heman 
lîgê û derketin Kreîsklasse 2'mîn. 

Xeyredîn Aclan rewşa tîma xwe 
ya dawî baş nabîne û bi bîr dixe 
ku FC Firat Bergen heta niha 4 
car bûye şampiyonê lîgê û dibêje: 

şampiyoniyan me di vê 


navberê de 
tîma xwe ya 
duyem damezi- 
rand û FC Firat 
Bergen II di sala 
2009ê de kûpaya he- 
rêma Celle bidest dixe 
û dibe yekemînê Kreîs- 
lîga 2." 

Vêga 2 tîmên FC Firat 
Bergenê hene û bi giştî nê- 
ika 40 leystikvanên wan 
hene û piraniya wan jî Kurdên 
êzdî yên ji Bişêriyê ne. Herwiha 
5 leystikvan jî Alman in. 

Li gor agahiyên ku Aclan dane 
Rûdawê FC Firat Bergen niha di 
Bezirgslîga de dileyîze û di rêza 
dawî de cîh digirin. Aclan bi xem- 
gînî behsa rewşa dawî kir û got, 
"Heta niha em 9 maç leyîstine, 4 
maç wekhev mane û 7 maç jî têk- 
çûne. Mixabin heta niha me ti 
pûan nestandiye; em xwediya -1 
pûan in, ji ber ku me leystikva- 
nekî xwe li cem federasyona he- 


rêmî dereng tomar kir, federas- 
yonê di destpêka sezonê de 3 
pûanên me jêbirin." 

Aclan sedemên lawaziya vê se- 
zonê jî wiha vegot: "Rast e, îsal 
em qet bi serneketine, sedemê 
herî girîng ew e ku golvanê me yê 
serkeftî Fadil Yavşan ji cem me çû 
MTV Soltau û herwiha kaptane 
me Nazmi Karak çû Ramligen Be- 
zirgsliga û qelevanê me Erdal 
Yavşan jî çû û em bê qelevan 
man." Li gor Aclan yek kêmasiyek 
din jî nebûna leystikvanên ciwan 
û nehatina leystikvanan bo an- 
trenmanê ye. Aclan dibêje ku di 
rewşa dawî de di FC Firat Bergen 
de kesên forvet û golvan tune ne 
û dibêje, "Em hewl didin ku di 
meha yekemîn ya sala 2012ê de 
careke din forvetê xwe Fadil Yav- 
şan û kaptanê xwe Nazmi Karak 
şûnde bînin ba xwe." 

Heta niha tenê yek sponsorê FC 
Firat Bergen heye: Muhiyettin 
Yavşan. 

Xeyredin Aclan bavê 
4 zarokan e û ji gundê 
Şimzê ser bi Bişêriyê 
ye û di sala 1985ê de 
hatiye Almanya. 

































































Zekeriya daxwaza şîrketa tirk red kir 

Şîrketeke mezin a muzîkê li Tirkiyeyê daxwaz ji hunermend Zekeriya kir ku awaza strana Qeder bide 
wan, lê Zekeriya evyek red kir. 

Filiz Seral ji şîrketa MXL Muzik , ku taybet e bi berhemanîna muzîk û stranan li Tirkiyeyê, pêwendî bi şîr- 
keta Zakaria Music Production danî û daxwaz jê kir ku noteyên strana Qeder bide wan, daku awazê bi 
têksteke tirkî berhem bînin. Di vî alî de çavkaniyekê ji rêveberiya şîrketa Zakariya Music Production, ku 
karên hunerîyê hunermend Zekeriya birêve dibe, nûçe bo Rûdawê piştrast kir û ragehand ku "Berî de- 
mekê şîrketa MXL Muzik pêwendî bi Zakaria Music Production danî û ev daxwaz ji hunermend Zekeriya 
kir, lê me ew daxwaz red kir." Strana Qederyek e ji stranên albuma Laperey Sipî (Rûpela Spî) ya Zeke- 
riya Abdullah ku helbesta wêya Samî Ergoşîye û awaz jî ji aliyê hunermend Zekeriya Abdullah ve ha- 
tiye amadekirin. Hezkiriyên Zekeriya strana Qeder wekeyek ji stranên serkeftîyên Zekeriya dijmêrin. 

MEŞ li Antalya bi sê 
xelatan meşiya 


Hikûmeta Herêma 
Kurdistanê li Parîsê 
şêwekar anîn cem hev 


Gelek ji wan 
hunermendan 
di serdema 
Saddam de koçî 
Fransa kirine 

Şukrî Berwarî Parîs 

Di bin çavdêrî û amadebûna 
Dr. Kawe Mehmûd, Wezîrî Rew- 
şenbîrî û Lawan 
li Hikûmeta He- k. 
rêma Kurdis- 
tanê, Nûnertiya 
Hikûmeta He- 
rêmê roja 13ê 
Cotmehê li 
paytexta 
Fransa Parîsê 
pêşangeheka 
şêwekarî bo 
hejmareke 
hunermen- 
dên şêwe- 
kar yên li 
sirgûnê dijîn, 
saz kir. Pêşan- 
geh wê heta 
roja 22yê Cot- 
mehê vekirî 
bimîne. 

Di veki- 
rina pêşan- 
gehê de 
Nûnera Hi- 
k û m e t a 
Herêma Kurdistanê li 
Fransa Xeman Zirar Es'ed û bal- 
yozê îraqê Dr. Ferîd Yasîn û hev- 
karên balyozxaneya Fransa û 
dostê gelê kurd Bernard Duran 
û hejmareka nîvîskar û rojna- 
mevan û rewşenbîrên kurd û 
fransî û gelê kurd li Fransa 
amade bûn. 

Di pêşangehê de bêhtirê 40 
kevalên hunermendên şêwekar 
hatin daleqandin û piraniya van 
hunermedên ku amadebûn ji 
ber zilm û zora rejîma Beas koçî 
Fransa bûne û di qada hunerî ya 
fransî de cih girtine bi hunera 
xwe ya şêwekarî. 

Kevalên ku hatîne pêşandan 
derbirîna hesta van hunermen- 
dan e ku xeml û xêza Kurdistana 


rengîn xuyakirine û çendîn 
tablo jî derbirîna derd û azarên 
gelê Kurdistanê û xebata gelê 
kurd bo azadî û nehêlana zilm û 
zorê nîşan didin. 

Nûnera Hikûmeta Herêma 
Kurdistanê li Fransa Xeman 
Zirar daxuyand ku ev çalakiya 
hunerî weke beşek ji biryarên 
kongreya nûnerên Hikûmeta He- 
rêma Kurdistanê li derveyî welat 
e û rênmayên Serokê Herêma 
Kurdistanê Mesûd Barzanî ye. 

Xeman Zirar diyar kir ku ev 
rengên çalakiyên hunerî girîn- 
giya xwe hene û got, 


"Derbirîna viyana 
komelgeha navnetewî ye bo 
wergirtina pêzanînan li ser kul- 
tur û rewşenbîriya gelê Kurdis- 
tanê û di heman demê de 
gaveke xurt e bo nasandina re- 
sentiya hunera kurdistanî ku bi 
salan veşartî maye ji ber sede- 
mên sansur û danana sînoran ji 
aliyê rejîmên sitemkar." 

Hunermendên ku beşdar bûn 
û ev in: Hadî Îbrahîm, Seywan 
Mehmûd, Dilşad Kwîstanî, 
Hemîd Derwêş, Kamil Mûsa, îsa 
Elî Ebdilkerîm, Karizan ( Sabr 
Karizan Ebdilkerîm), Lala Ebdil- 
rehîm, Namo (Bextiyar Reuf), 
Refîq Hamd û Remzî Qutbedîn. 


Selamo (Xelîlo) di dema wergirtina xelatê de 


estîvala fîl- 
man ya An- 
talyayê ya bi 
navê Altin 
P o rta kal 


Meş li Festîvala Antalyayê 


û got "gelê Tirk û 
Kurd bi hev re li dijî dijmi- 
nan şer kirin û ev welat bi 

ya Fîlman deng da Û sê xe- hevreavakirin.”Kilgibalki- 

^ ^ şand ser hêza hunerê û hu- 

laten giring wergirtin. nermendan û got, "Ez bang 

dikim, ji bo ku ti kes neyê 
kuştin, ji bo ku dilopek xwîn 
nerije û ji bo ku em karibin 
bi biratî bi hev re di nava aş- 
tiyê de bijîn, ez bang li heva- 
lên xwe yên hunermend dikim 
ku hêza xwe bi kar bînin". 

Di galaya fîlmê Meş de di nav- 
bera çendîn temaşevan û lîstik- 
vanên fîlm de gengeşî derket. 
Temaşeveneke jin a tirk 
dema ku di sahneyeke fîlm 
de dît ku Xelîlo şeqamê li 
leşker dixe û temaşevanên 
din jî çepikan lêdixin, rabû 
û bi dengekî bilind ev yek 
rexne kir û got, "Ez weke 
tiştek rast nabînim ku ke- 
sekî dîn şeqamê li leşker 
bixe û hinek kes jî pê kêfx- 
weşî bikin." Li ser vê yekê 
hinek kesên din jî nerazî- 
bûn nîşan dan û sena- 
rîstê fîlm Abdulselam 
Kilgi got, "Hûn zilma 12ê 
îlonê nabînin, lê tenê şe- 
qama Xelîlo dibînin." 


Meş, Abdullah Ado û Nûjiyan 
Kilgi Xelata Taybet a Juriyê wer- 
girtin. 

Senarîst û produktorê Meş, 
Abdulselam Kilgi di dema wer- 
girtina xelata xwe 


(Porteqala Zêrîn) ya 48. 
hefta borî bi dawî bû û 
bo hunermendan xelat 
hatin dabeşkirin. Di fes- 
tîvalê de Xelata Fîlmê 
Herî Baş, fîlmê bi navê 
"Guzel Gunler Görecegiz- Em ê 
Rojên Xweş Bibînin" wergirt û 
fîlmê kurdî Meş jî sê xelatên din 
wergirtin. 

Festîvala fîlman a Porteqala 
Zêrîn a Antalyayê bi dawî bû û 
xelat hatin belavkirin. Fîlmê^ 
tirkî yê bi navê 
"Guzel Gunler Gore- 
cegiz" xelata Fîlmê 
Herî Baş wergirt. Di 
fînala festîvala 48. de 
fîlmê bi kurdî Meş jî 
hebû. 

Derhênerê hunerê yê 
fîlmê Meş Xiyasettîn 
Şehîr Xelata Rejîsorê 
Hunerê yê Herî Baş 
wergirt. 

Xelata Muzîka Herî 
Baş jî, bû para fîlmê Meş. 

Ji bilî van xelatan, du lîs- 
tikvanên zarok ên fîlmê Çendîn temaşevanên tirk nerazîbûn nîşan dan 

Ji Almanya şanda 'Êzîdiyên Dilsoz' serdana Şengalê kirin 


"Rewşa Ezîdiyan ya niha ji 
serdema Saddam xirabtir e 


u 


Qaymeqamê 
Şengalê Muyeser 
Hecî: Hîç cudahî di 
navbera Kurdên 
ezidi u Kurden mi- 
silman de tune. 

Azad Dîcle 

B i navê 'Êzîdiyên Dil- 
soz', ji bo hinek ser- 
danan û çavdêriya 
rewşa herêmên Êzî- 
diyan, meha borî 
şandeke taybet li ser navê Êzîdi- 
yên li Ewropayê çûn Şengalê û 
Herêma Kurdisanê. Li ser navê 
wê şandê, Mervan Reşo ji Rû- 
dawê re ragehand ku rewşa Êzî- 
diyên Şengalê bi taybetî û bi giştî 
rewşa hemû Êzîdiyên li herêmên 
nakok û Herêma Kurdistanê ber 
bi xirabiyê ve çûye û got, "Pêka- 
nîna Maddeya 140ê bo Êzîdiyan 
hêviya herî mezin e û ji sedî 90ê 
zilaman an bûne pêşmerge, yan jî 
di Artêşa îraqê de bûne leşker." 
Mervan Reşo da zanîn ku piştî li 
Şengalê mizgeftek mezin hatiye 
avakirin, demografiya Şengalê 
ber bi guhertinê ve çûye û got, 
"Ev bû sedem ku Êzîdî Şengalê bi- 
terikînin û nifûsa wan li wir da- 
keve hata ji sedî 20." 

Di navbera 1 û 27ê îlonê de, li 
ser navê Êzîdiyên Dilsoz, Mervan 
Reşo û Dijwar Gelerî ku seroka- 
tiya Platforma Kurdên Êzîdî dike, 
ji bo hinek serdanan û çavdêriya 
rewşa Êzîdiyan li îraq û Herêma 
Kurdistanê bikin, çûn Şengalê û 
herêmên ku Êzîdî li wir dijîn. 
Mervan Reşo daxuyand ku ji bilî 
wan diviyabû ji Sûriyê û ji Rûs- 
yayê jî nûnerên Êzîdiyan biha- 
tana, lê dema ku ew li wir bûn ti 
kes nehatiye. Reşo got ew û Dij- 
war Gelerî ji ber karên xwe yên li 
Almanyayê neçar mane ku zû ve- 
gerin, lê got, "Me dema xwe tije 
derbas kir, gund û herêm nema 
ku me serdana wan nekir û rewşa 
Êzîdiyan ji nêzîk ve şopand." 

Êzîdiyan berê xwe dane pêş- 
mergetî û leşkeriyê 


Mervan Reşo bal kişand 
ser xalên erênî ji bo Êzîdi- 
yan li îraq û Başûrê Kurdis- 
tanê û wiha vegot. "Beriya 
her tiştî Serokkomarê îraqê 
Kurd e, li Herêma Kurdis- 
tanê hikûmetek kurdî heye 
û weke berê dewlet ji bo tu- 
nekirinê êrîş nabe ser kêm- 
netewan û bi taybetî ser 


Êzîdiyan. Herwiha pêşmerge 
weke hêzeke girîng Êzîdiyan ji 
êrîşên mezin diparêze." Reşo di 
axaftina xwe de bi baldarî da 
zanîn ku ligel van rastiyên erênî, 
rewşa Êzîdiyan her diçe xirabtir 
dibe û wiha dom kir: "Hemû xel- 
kên herêmê hêvî dikin ku di de- 
meke kurt de Maddeya 140ê bê 
pêkanîn ku statuya herêmê zelal 
bibe. Eger wiha bidome, wê Êzîdi 
ber bi tunebûnê ve herin û tiştê 
ku êrîşên hovane û binpêkirina 
mafên di sedsalên borî de nekarî- 
bûn, wê di van salên dawî de pêk 
bên." Mervan Reşo da zanîn ku ji 
ber hişkayî û rewşa ne ewle Êzîdî 
weke berê nikarin debara xwe bi 
çandiniyê û xwedîkirina pez û de- 
waran bikin, vê yekê jî rewşa 
aborî ya herêmê xirab kiriye û 
Êzîdî neçar mane di nava refên 
pêşmergeyan û Artêşa îraqê de 
bibin leşker. Mervan Reşo wiha 
axivî: "Her leşkerek an pêşmerge- 
yek mehane nêzikî 800 dolar 
pere distîne. Ev jî nebûya, ti karek 
tune bû ku Êzîdî pê debara xwe 
bikin. Kesên ku îmkan nedîtine 
bibin pêşmerge an jî leşker, diçin 
li Duhok, Zaxo û Hewlêrê di karên 
rojane de dixebitin." 

"Ji sedî 80yê Êzîdiyên Şengalê 
koç kirine" 



Mervan Reşo îdia kir 
grafiya Şengalê piştî 
Saddam di demeke 
kurt de zêde ha- 
tiye guhertin û 
got, "Nifûsa Kur- 
dên êzîdî li Şen- 
galê ber bi 
tunebûnê ve 
diçe. Niha li na- 
venda bajarê 
Şengalê ez dika- 
rim bêjim ku ji 
sedî 80yê Êzî- 
diyan ber bi 
gundan ve koç 
kirine û nifû- 


ku demo- 
serdema 



Mervan Reşo li Şengalê 

seke gelek kêm maye. Di şûna 
wan de jî Kurdên Misilman û 
Ereb tên li wir niştecîh dibin." 
Mervan Reşo ji bilî sedemên abo- 
riyê, sedemên din yê koçkirinê jî 
wiha vegot. "Li navenda Şengalê 
mizgeftek hatiye avakirin û Êzîdi- 
yên ku rojê 5 caran dengê azanê 
dibîsin xwe wek biyanî dihesibî- 
nin û ji wir koç dikin." 

"Eşîrî hêza herî xurt a civakê ye" 

Endamê Şanda Êzîdiyên Dilsoz, 
Mervan Reşo di dawiya axaf- 
tina xwe de bal kişand 
ser taybetmendiyên ci- 
vaka Kurdên Êzîdî û 
got, "Mixabin eşîrî 
hêza herî xurt e. Se- 
rokê eşîrekê ji bo ber- 
jewendiyên xwe berê 
xwe bide kîjan hêza si- 
yasî, êla wî jî bi neçarî 
li dû wî tê. Hinek kesa- 
yet hene ku bi dilsozî ji 
bo civaka Êzîdiyan 
hewl didin, lê têr 
nakin. Tişta ku li ber 
çavan tê xuyakirin 
ew e ku ji bo pêşe- 
roja me tiştekî bal- 
kêş nayê kirin." 
Mervan Reşo ji bo 
çareseriya pirsgirê- 
kên Êzîdiyan bang li 
Hikûmeta Herêma 
Kurdistanê kir ku bi- 
keve nav 
he wlda- 
nan. 


Li navenda Şengalê 
mizgeftek hatiye ava- 
kirin u Ezidiyen ku 
rojê 5 caran dengê 
azanê dibîsin xwe 
wek biyanî dihesibî- 
ninûjiwirkoçdikin. 




"Kurdên Êzîdîji mizgeftan 
aciz nabin" 

Lê Rêvebirê Fermangeha 
Ewqaf û Karûbarên Olî li Qezaya 
Şengalê ji gotinên endamê Şanda 
'Êzîdiyên Dilsoz' Mervan Reşo 
ecêbmayî ma û got heta niha ti 
Êzîdiyekî giliyeke wiha nekiriye û 
"li Şengalê têkiliya navbera Kur- 
dên êzîdî û yên Misilman gelekî 
xurt û xweş e." Rêvebirê Ewqafa 
Şengalê Mela îsmail ew yek red 
kir ku Êzîdî ji Şengalê derdikevin 
û got "berevajî wê çêdibe, niha 
Êzîdî ji gundan berbi Şengalê 
tên." Mela îsmail derbarê avaki- 
rina mizgefteke mezin li navenda 
bajarê Şengalê ku bûye sedem ku 
gelek Kurdên Êzîdî ji bajar derk- 
evin, got "rast e, me di van demên 
dawî de 3 mizgeftên nû vekirine, 
lê ew mizgeftên biçûk in û Kur- 
dên Êzîdî jê aciz nabin, ji ber ew 
peyvên ku ew jê aciz dibin li miz- 
geftan nayên gotin." 

Rêvebirê Fermangeha Ewqaf û 
Karûbarên Olî li Şengalê herwiha 
got ku qet ne rast e ku Êzîdî ji 
Şengalê derketine û Ereb li cihê 
wan rûniştine: "Ev tiştekî zêde 
qedexe ye û bi ti şêweyekî nabe 
Ereb bo mayîn û rûniştina her- 
timî bên Şengalê." Mela îsmail 
amaje da kêmbûna nifûsa Kurdên 
êzîdî li Şengalê û go "ji berê de rê- 
jeya Kurdên êzîdî li Şengalê kêm 
e, ji sedî 70 rûniştvanên bajarê 
Şengalê Kurdên misilman in." 

"Êzîdîji Şengalê nayên derxis- 
tin" 

Qaymeqamê Şengalê Muyeser 
Hecî jî ji Rudawê re daxuyand ku 
ev tişt ne rast e ku Êzîdî ji Şengalê 
tên derexandin û Ereb li cihê wan 
tên danîn: "Ez 
I bi xwe mîna- 
keke vê me- 
selê me. Ez 
Êzîdî me û 
qaymeqam im, 
J eger wisa bûya 


Konferans 
betal bû 


L i gor agahiyên ji Ajansa 
Nûçan a Firatê (ANF), de- 
legeyên êzîdî ji gelek welatên i 
cihanê ji bo beşdarî Konfe- 
ransa Êzîdiyan a Navneteweyî 
ya li Şengalê bibin çûn Şen- 
galê. lê ji aliyê hêzên asayişa 
herêmê ve hatin binçavkiri 
paşê serbest hatin berdan. 

Bi pêşengiya Tevgera De- 
mokratî û Azadiya Ezîdiyan 
(TEVDA) de hate xwestin ku li 
ber pîrozgeha Şerfedîn 'Kon- 
feransa Êzîdîyan a Navnete- 
weyî' li xana Merge Şerefetin 
bê li dar xistin. Delegeyên ku 
ji Êzîdiyên Çîyayê Şengalê û 
welatê Şêx, Başûq-Bahzan û 
Êzîdiyen Ewropayê, Rûsya, 
Surîyê û Ûkrayna pêk dihat, 
roja 15ê Cotmehê ji aliyê 
hêzên asayişa Şengalê ve 
hatin astengikirin û gelek ji 
wan hatin binçavkirin. Serokê 
Giştî yê TEVDAyê Sait Hesen 
Sait û gelek kesên din ku ji bo 
beşdariya konferansê hatibûn, 
hatin binçavkirin. Hêzên Asa- 
yişê yên Şengalê Serokê Giştî 
yê TEVDAyê Saît Hesen Saît, 
Endamê Federasyona Êzîdi- 
yên Ewropayê, Ali Saçik, ji 
Êzîdiyên Ûkraynayê Gurqia 
Gasanof, ji Êzîdiyên Sûriyê Şex 
Suleyman û Şex Behri û nûçe- 
gîhanê DÎHAyê yê Hewlerê 
Murat Kolca binçav kirin. Li 
gor ANFê, wekî sedema vê 
helwesta hêzên asayişê û des- 
tûrnedana konferansê, "gefx- 
warina li ewlehiya Şengalê'' 
hat destnîşankirin. 

Hate ragihandin ku roja 17ê 
Cotmehê nûnerên êzîdî bi Se- 
rokê Dezgeha Parastina Asa- 
yîşa Herêma Kurdistanê 
Mesrûr Barzanî re hetine cem 
hev û paşê delegeyên êzîdî 
serbest hatin berdan. 

Delegeyên êzîdî diyar kirin 
ku ger destûr nedin ew konfe- 
ransa xwe li Herêma Kurdis- 
tanê pêk bînin, wê konferansa 
xwe li Amedê pêk bînin. 


û li ser Êzîdiyan zilm hebûya, ez 
ne dibûm qaymeqamê Şengalê." 
Qaymeqamê Şengalê herwiha red 
kir ku rêjeya Êzîdiyan li Şengalê 
kêm bûye û got ku "rêjeya Êzîdi- 
yan hîç kêm nebûye, lê hin xortên 
me yên Êzîdiyan hez dikin aza- 
diya xwe bibînin, dinyayê û xwe- 
şiyê bibînin, loma derdikevin û 
diçin Almanya û wan welatan." 
Qaymeqamê Şengalê amaje da ku 
berê evtişthebû, lê "piştî2003yê 
derxistina Êzîdiyan ji Şengalê 
pêknehatiye.'' 

Muyeser Hecî herwiha anî 
ziman ku hîç cudahî di navbera 
Kurdên êzîdî û yên Misilman de 
nine û "parti û hikûmeta vir ti cu- 
dahiyê naxin navbera pekhate- 
yan, le beguman hinek 
Misilmanen tundkar u herwiha 
Êzîdiyên tundkar jî hene, lê ew 
tenê kes in." 

Serokê Parlemena Herêma Kurdistanê Dr. Kemal Kerkûkî: 

Kissinger ji min re got ev bo min 
sivikatiyeke mezin bû ku di buroya 
min de tiştekî wisa ji min re bê gotin 


S erokê Parlemena He- 
rêma Kurdistanê, Dr. 
Kemal Kerkûkî, be- 
riya du hefteyan di 
serdana xwe ya bo 
Amerîkayê de serdana Wezîrê 
Derve yê Amerîka yê berê (1973- 
1977) Henry Kissinger kir ku 
weke endazyarê Lihevhatina Ce- 
zayîrê tê naskirin. Ew lihevhatina 
di sala 1975ê de di navbera Şahê 
îranê û Cîgirê Serkomarê îraqê 
Saddam Huseyîn de hat îmze kirin 
û têde rawestandina alîkarîkirina 
şoreşa Kurdistanê ji aliyê îranê li 
hember danîna sînorên avî û be- 
jayî yên navbera îran û îraqê li gor 
xwestekên îranê hat qebûlkirin. 

Di encamê de Şoreşa îlonê şi- 
kest. Loma ev serdana Serokê Par- 
lemena Herêma Kurdistanê bo 
Henry Kissinger bû cihê balkêşiya 
Kurdan bi giştî. Rûdaw li vir hûr- 
derkariyên gotûbêja navbera wî 
dîplomatê navdar ê amerîkî û Se- 
rokê Parlemena Kurdistanê ji zar- 
devê Dr. Kemal Kerkûkê belav dike. 

Rûdaw: Hevdîtina we ligel Henry 
Kissinger çawa bû? 

Dr. Kemal Kerkûkî: Ev rûniş- 
tin li ser daxwaza Henry Kissin- 
ger pêkhat. Ez jî piştî fikirkirina 
derbarê borî, niha û pêşerojê de, 
herwiha piştî şêwra ligel çend bi- 
rêzan, em ligel şandeyê li hev 
hatin ku ez wî bibînim baştir e. 
Dema min ew dît, min jê re got 
'cenabê we di sala 1975ê de We- 
zîrê Derve yê Amerîkayê bû û 
rola we hebû. Hêviya şoreşa kurd 
jî bi wan têkiliyên ku ava bûbûn 
hebû û roleke we ya sereke jî di 
avabûna wan têkiliyan de hebû. 
Lê em Kurd rastî têkçûneke 
mezin hatin, ew jî ji ber pişteva- 
nîkirina dîktatoran li navçeyê. 
Gelê kurd jî piştre rastî komku- 
jiyê hat, me 182 hezar kes ji dest 
dan û em hatin kîmyabaran kirin, 
wê demê jî rola we hebû. Xelkê 
me li Kurdistanê wisa dizanin ku 
cenabê we roleke bilind di vî karî 
de hebû, niha nerîna we çi ye? 

Vê yekê gelekî tesîr li Kissinger 
kir û got 'ev ji bo min sivikatiyeke 
mezin bû ku di buroya min de tiş- 
tekî wisa ji min re bê gotin, ji ber 
ku ez dostê Kurdan bûm û min 
hewl jî dan ku tiştekî baş bikim, lê 
Şahê îranê tiştek kir ku ji me re jî 
suprîz bû. Min herçend hewl jî 
ligel aliyê amerîkî da ku rewşê bi- 
guherin, lê min nekarî, min ev di 
bîranînên xwe de jî gotiye. Ez niha 
jî dostê Kurdan im û şanaziyê bi 
ezmûna niha ya Herêma Kurdis- 
tanê li Rojhilata Navîn dikim. Kurd 
miletekî berxwedayî ye ku kariye 


rîkî kir, me herwiha daxwaz ji 
Senat, Serokên Parlemenên Eya- 
latan, Serokê Komîta Asayîşa Ne- 
tewî li Kongresa Amerîkî û 
çendîn Serokên Zanîngehan kir 
ku bêne Herêma Kurdistanê. Me 
planek jî daniye û ew hemû wê 
bên. Em herwiha ligel zanînge- 
hekê*jî li hev hatine ku bên He- 
rêma Kurdistanê, ji bo ku ligel 
aliyên peywendîdarên Herêma 
Kurdistanê derbarê vekirina şa- 
xeke wê zanîngehê li Kurdistanê 
lêkolînê bikin, ku taybet be bi 
karê dîplomasî û perwerdekirina 
serkirdeyan. 

| Serdana we ya ji bo Amerîkayê 
§ weke Serokê Parlemena Kurdis- 
| tanê bû, yan weke berpirsyarekî 
partiyê? 

Weke Serokê Parlemena He- 
rêma Kurdistanê bû. Ez weke Se- 
rokê Parlemena Kurdistanê bi 
fermî ji aliyê Zanîngeha Tufts a 
amerîkî hatibûm vexwendin ku 
ev demeke dirêj e têkiliyên min bi 
wan re hene. Ew dostên Kurdis- 
tanê ne û programeke fireh danî- 
bûn, me di serî de li hev kiribû ku 
em ligel serokên parlemenên 
eyaletan, endamên Kongresê û 
endamên Civata Pîran jî rûnin, 
herwiha em biçin Kongresê û Ci- 
vata Pîran, ji bo ku em bibînin ka 
ew çawa rûniştinan birêvedibin û 
gotûbêjan bi çi şêweyê birêvedi- 
bin. Me serdana Kongresê kir û 
paşî Civata Pîran, me li hejmareke 
zanîngehan derbarê Kurdistanê, 
Kerkûk û maddeya 140, îraq û 
Rojhilata Navîn semînar dan. Me 
herwiha hevdîtin ligel Peyman- 
geha Aşîtiya Navnetewî û Banka 
Navnetewî sazkirin, ev tişt di 
programa serdana me de bûn. 

Piştî ku we ew hemû berpirsya- 
rên amerîkî dîtin, li gor we ew 
niha çawa behsa Herêma Kurdis- 
tanê dikin? 

Ez wê yekê naveşêrim ku serkir- 
deyên Amerîkayê gelek gelek ez- 
mûna Kurdistanê û rola cenabê 
Serokê Herêma Kurdistanê diecibî- 
nin. Di rûniştina ligel Wezareta 
Derve ya Amerîkayê de, piştî ku 
dema destnîşankirî qediya, wan bi 
xwe daxwaz kirin ku eger ti karekî 
me yê din nebe, em rûniştinê bido- 
mînin. Vêca bêtirî demjimîrek û 
nîvê din jî gotûbêjan direj kir û rû- 
niştin berdewam bû. Wan bi girîngî 
behsa rola Herêma Kurdistanê di 
proseya demokrasiya îraqê de 
kirin. Ez bi piştrastî dibêjim ku 
hemû karên vê serdanê di berje- 
wendiya Herêma Kurdistanê û ez- 
mûna demokrasiyê de bûn. 


Dr. Kemal Kerkûkî ligel Henry Kissinger li buroya Kissinger 


xwe biparêze, ev jî şanaziye û tiştê 
baş ku ji min bê ez ê ligel vî gelî ra- 
westim bo dahatiyekî baştir. 
Werin kerem bikin, em bifikirin çi 
baş e ji bo Kurdan bê kirin.' 

Bersiva we ji bo van hêncetgirti- 
nên Henry Kissinger, ku weke 
"endazyarê lihevhatina Cezayîr" 
tê dîtin, çi bû? 

Dema wî got ku Şahê îranê sup- 
rîz bo wan çêkir, min got ji xwe 
Şahê îranê di destê we de bû, ya 
ku em dizanin ewe ku guhê îranê 
di destê Amerîkayê de bû. Ew 
diyar bû ku gelekî di bin tesîrê de 
mabû û çaverê nedikir ku pirsya- 
reke wisa jê bê kirin. Tesîra wê 
yekê li ser wî hebû ku Kurdan ev 


boçûn û nerîn se: 


We ji Kissinger re got k 
niha axaftinên wî bawer nakin? 

Min got ku 'em li pey rastiyê di- 
gerin, rastî jî hin caran dereng di- 
mîne, lê winda nabe. Bo we baştir 
e ku em rasterast ji we bibihîsin, 
ji ber ku ev boçûn di nav xelkê me 
de heye.' Min jê re got 'pirsgirê- 
kên gelan bi tundûtûjiyê ji holê 
ranabin. Keremke îro 4ê Cotmeha 
2011ê ye, bîranîna ragihandina 
federalîzma Kurdistanê ye. Wî 
got ev tiştekî baş e û pîroz be. Wî 
herwiha got 'ez loma gelekî di bin 
tesîrê de mame, ji ber ku ez dix- 
wazim pêşerojeke baş a Kurdan 
hebe, ku hûn min wisa tawanbar 


Ala Kurdistanê li borseya 
NASDAQê hat daliqandin 


Dema serdana we bo Ame- 
rîka, ala Kurdistanê li Bor- 
seya NASDAQ hat dîtin. Ev li 
ser daxwaza we bû? 

Serdana saziya navdar a di- 
ravê NASDAQ di programa me 
de bû ku bi wê şêweyê be. 
NASDAQ em bi fermî vexwen- 
din ku serdana wan bikin. Li 
wir karê borseya ji me re şî- 
rove kirin, paşî li ser daxwaza 
min ala Kurdistanê li deriyê 
sereke yê saziyê hat hildan û 
nîşandan, herwiha ala Kurdis- 
tanê li hemû şaxên NASDAQê 
hat belavkirin. Wan ji me re 
gotin ku ala Kurdistanê wê bi- 
keve dîroka borseya me û wê 
di arşîva me de bimîne. Ev 


pêngav bo min serbilindî bû 
ku bo cara yekemîn di dîrokê 
de ala Kurdistanê li kêleka 
alên welatên serbixwe yên cî- 
hanê li wî cihê girîng ê New 
Yorkê bê hildan. Bi rêya vê ser- 
danê ala Kurdistanê li cihekî 
bilind û girîng bê hildan. Her- 
wiha li xwendingeha Fletcher 
School a Zanîngeha Tufts a 
amerîkî ku berê ala Kurdis- 
tanê ji aliyê şêwirmendekî Se- 
rokê Parlemena Kurdistanê 
hatibû danîn, ji me re gotin ku 
ev ala wê heta hetayê li kêleka 
alên dinyayê bimîne. Me şanda 
Kurdistanê serdana wî cîhî kir 
ku ala Kurdistanê têde li rêza 
welatên cîhanê hatiye danîn. 


bikin, ew jî xirab e.' Min dît ew 
gelekî di bin tesîrê de maye, bi şê- 
weyekî ku mirov qet bawer nedi- 
kir. Lê girîng bû ku me li buroya 
wî bîrûboçûnên gelê Kurd jê re 
vegotin. Wî li dawiyê got 'tiştê 
min nivîsiye rastiya bûyeran e, ez 
hêvîdar im ku Kurd wan bi hûrî 
bixwînin, ji bo ku êdî ji min pirs 
nekin û ez dostê Kurdan im. 


Wî çawa û bi rêya kê xeber bo we 
şand ku ew dixwaze we bibîne? 

Piştî belavbûna nûçeya ku 
şanda Kurdistanê li Amerîkayê 
ye, gelek kesayetiyên dîplomasî 
bi rêya saziya navdar NASDAQ 
hewla têkiliyê danîn. Wî jî bi rêya 
wan birêzên ku bernameya me 
organîze kiribûn, têkilî danî. 

Kissinger çawa behsa rapora 
PAYK û reaksyona Barzanî û ser- 
kirdayetiya şoreşê li himber 'Li- 
hevhatina Cezayîrê' kir? 

Wî got Kurd miletekî qehreman 
e û kariye careke din rabe ser 
piyan û xwe nede dest û xwe riz- 
gar bike. Wî herwiha got 'me berî 
bûyerên 1975ê Barzanî didîtin, lê 
ji wê demê ve min ew nedîtine.' 

We ji Kissinger nexwest ku weke 
tiştekî exlaqî ew lêborînê ji gelê 
Kurd bixwaze? 

Wî digot ez dostê Kurdan im, 
ev sivikatî ye ku wisa ji min re di- 
bêjin. Loma min ev daxwaz jê 
nekir, ji ber eger min ew tişt bix- 
westa bersîva wî diyar bû. 

We jê nexwest ew serdana He- 
rêma Kurdistanê bike? 

Nexêr, lê me daxwaz ji Borseya 
NASDAQ, kanala nûçeyan Fox 
News û endamên Kongresa Ame- 
















12 


Aborî 


RÛdaW I Hejmar 118 



M. Baran Cansevgili hefta borî ji bo serdaneke bazirganiyê çûbû kompleksa Dragonul Roşu 

Di komplekseke 
bazirganî de alaya 
kurdî li ber alaya tirkî 


© Alayên 8 wela- 
tan û ya Yekîtiya 
Ewropayê ligel hev 
in. 


© Krîza Yûnanîs- 
tanê hêjî nehatiya 
Romanyayê. 


© Li vir her kes he- 
bûna kesê din 
qebûl dike û rêzê 
nîşan didê. 

Azad Dîcle 


L i paytexta Romanya 
Bukreşê li ser deriyê 
kompleksa bazirga- 
niya giştî alaya kurdî 
ligel alaya 7 welatan 
û alaya Yekitiya Ewropayê dale- 
qandiye. Di vê kompleksê de ba- 
zirganên kurd û 7 welatên din 
baziraganiya tekstîlê dikin. Yek ji 
karsazên kurd, Kawa Amedî rage- 
hand ku di vê kompleksê de nê- 
zîka 350-400 karsazên kurd hene 
û hemû jî karên tekstîlê dikin. 

Piştî ku Yekitiya Ewropayê pay- 
texta Macarîstanê, Budapeşteyê 
wek navenda bazirganiya Ewro- 
payê hilbijart, Rojhilatê Ewro- 
payê bala bazirgan û karsazên 
serbixwe û yên derveyî dewletan 
kişand ser xwe. Romanya jî ji 
salên 90î û şûn de bûye barge- 
heke karsaz û siyasetvanên kurd. 
Li navenda paytexta Romanya 
Bukreşê di sala 2003ê de bi navê 
Dragonul Roşu ango Ejderhayê 
Sor ji aliyê karsazekî çînî û şirî- 


gên wî yên romen navendeke ba- 
zirganiye hat vekirin. Paşê ev na- 
vendê karsazên romen, çînî, kurd, 
tirk, erebên sûrî, vîetnamî, îranî û 
bulgar li xwe girêdan. Di ser de- 


riyê sereke yê kompleksê jî alaya 
bazirganên ji welatên navborî 
hate daleqandin. Alaya kurdî ligel 
alaya tirkî li ser deriyê vê kom- 
pelksê xuya dike û di hundir de jî 


bi sedan karsazên kurd di dika- 
nên xwe de bazirganiyê dikin. 

Yek ji karsazên kurd, Kawa 
Amed ji Rûdawê re ragehand ku 
ew ji 2002yê ve li Romanya di- 


mîne û heta ku ev nevand vene- 
bûye wî li navenda bi navê Nîvo 
kar dikir û piştî salekê ew jî ligel 
avakirina Dragonul Roşu hatiye 
vê derê. Kawa Amed got ew bi pi- 
ranî ji Tirkiyeyê mal tînin û di 
demên dawî de jî ji Macarîstan û 


Em li vir ligel bazirga- 
nên tirk bêyî pirsgirêk 
dixebitin. 

îtalyayê tînin. Kawa Amed bi bîr 
xist ku alaya kurdî berê li ber de- 
riyê Nîvo jî hebû û gelek bazirga- 
wê derê êdî baş alaya kurdî û 
nas dikin û got, "Li vir her 
di hêla bazirganî, civakî 
de dibin xwediyê hêzeke 
Em li vir ligel bazirganên 
bêyî pirsgirêk dixebitin, her 
kes hebûna kesê din qebûl dike û 
rêzê nîşan didê." 

Di kompleksa Dragonul Roşu 
de bazirganên kurd cil û bergên 
jin û mêran û tekstîla nava malê 
bi awayekî giştî difiroşin karsa- 
zên romen û bulgar. 

Romanya hêjî neketiya nava 
bazara euro û pereyê xwe Ley 
(Ron) bikar tîne. Li gor agahiyên 
karsazê Amedî M. Baran Cansev- 
gili ku ji Almanya çûbû Romanya, 
aloziya ku li Yûnanîstanê derke- 
tiye hê bandora xwe li ser Ro- 
manya nekiriye, lê got, "Li 
Romanyayê niha krîz tune, lê ba- 
zirganî rawestiye û krîz hatiye 
devê derî." 


.~.~. 

Armanca Kurdistanê bo 2015: Derxistina rojane yek milyon bermîl 


Du rafînerên 
sereke li Herêma 
Kurdistanê hene 
û rojane 60 hezar 
bermîlên petrolê 
berhem tînin. 


W ezareta Samanên Xwe- 
zayî ya Hikûmeta He- 
rêma Kurdistanê 
ragehand ku planeke wê ya 
demdirêj heye ku heya dawiya 
2015ê berhema rojane ya pet- 
rola Herêma Kurdistanê bigihe 
milyon bermîlan. 

Li gor raporeke Reutersê, We- 
zareta Samanên Xwezayî eşkere 
kiriye ku plana wê ya niha pêk tê 
ji wê yekê ku heya dawiya îsal, 


şiyana xwe ya berhemanîna ro- 
jane bigihînin 200 hezar bermî- 
lên petrolê. 

Ji sala 2007ê ve Hikûmeta He- 
rêma Kurdistanê çend girêbes- 
tên berhemanîna petrolê ligel 
şîrketên biyanî mor kirine, ne- 
maze ligel şîrketa DNO ya Nor- 
wecî, Genel Enerji ya Tirkî û 
Sinopec a Çînî. 

Şêwirmendê bazirganî li We- 
zareta Samanên Xwezayî Se'd 

Se'dulla dibêje: "Di hundirê 4 
salan de me berhema xwe ji si- 
firê zêdekiriye heya nêzîka 200 
hezar bermîlan di her rojekê de. 
Em li ser plana xwe ya demdirêj 
in ku heya dawiya sala 2015ê 
berhema xwe ya rojane bigihî- 
nin milyon bermîlan û di wê ba- 
weriyê de me jî ku şiyana me 
heye em vê armancê pêk bînin.” 

Herwiha ligel darêştina plana 
zêdekirina berhema rojane, He- 
rêma Kurdistanê plana wê ya ji 
darêştiye ku made û amûrên 


taybet bi berhemanîna petrolê 
bipêş bixe. 

Se'd Se'dulla wiha axivî: "Vêga 
du rafînerên me yên serekî li 
Kurdistanê hene ku rojane 60 
hezar bermîlên petrolê berhem 
tînin û li gor plana me jî şiyana 
me heye heya dawiya sala bê 
berhema xwe ya rojane bigihî- 
nin 160 hezar bermîlan 

Li gor navborî, niha Herêma 
Kurdistanê 42 girêbestên berhe- 
manîna petrolê ligel 20 şîrketên 
ser bi 17 welatan, mor kirine. 

Xwekuştina mêran 
li Kurdistanê pir zêde dibe 


» Di 6 mehên îsal 
de 21 mêran li Hew- 
lere u 23 meran ji di 
8 mehan de li Silê- 
maniyê xwe kuştin 


Soran Behaedîn 


L 


i gor agahiyên civaknasan 
mêr zêdetir bi xwe hila- 
wêstin û gulleyan xwe di- 
kujin, ku bi nêrîna 
pisporên derûnî, sedemê 
wê vedigere ku mêr bêtir ligel çekan 
tevdigerin. Tê têbînîkirin ku berovajî 
berê, di van çend salên dawî de sal bi 
sal rêjeya xwekuştina mêran li Kurdis- 
tanê zêde dibe. 

Bi baweriya civaknas Hindirên Necat, 
xwekuştin li Kurdistanê diyarokeke nû 
ye, berê tenê pêşmerge gava nêzîk 
dibûn bikevin destê dijminan, xwe di- 
kuştin, lê vêga: “Kesên ku xwe dikujin 
piraniya wan ji ber pirsên civakî ne, 
gava hest dikin çareseriya kêşeya wan 
tune, xwe dikujin daku xwe rizgar 
bikin." 

Her çiqasî îstatîstîkên rast yên xwe- 
kuştinê li Kurdistanê nînin, ji ber ku pi- 
raniya wan tên veşartin û weke qeza û 
qeder li ba polîsan tên tomarkirin, lê li 
gor îstatîstîka peymangeha bijîşkî ya 
dadwerî li Hewlêrê, di hundirê 6 mehên 
destpêka 201 lê de li Hewlêrê 5 mêran 
xwe xeniqandine û 16 mêran jî xwe şe- 
witandine. Li gor îstatîstîka rêveberiya 
giştî ya polîsên Silêmaniyê di hundirê 8 
mehên destpêka 2011ê, li Silêmaniyê 
23 mêran bi gulle û xwe hilawêstinê 
dawî li jiyana xwe anîne û 6 ji wan jî bi 
şewitînê. 

"Kesên ku xwe dikujin piraniya wan ji 
18salan biçûktir in" 

Rêjeya xwekuştinê li welatên cîhana 
sêyemîn, weke Efganistan û Pakistan û 
welatên Erebî zêde ye, lê li welatên pêş- 
ketî xwekuştin diyarokeke berçav e, zê- 
detirn rêjeya xwekuştinê li cîhanê li 
Japon û Almanya ye, lê cudahiya wê 
ligel Kurdistanê ew e li wan welatan pi- 
raniya kesên ku xwe dikujin temenê 
wan zêdeyî 40 salan e. 

Rêveberê polîsê Hewlêrê Ebdulxaliq 
Telet dibêje, rêjeya xwekuştinê û kêşe- 
yên civakî li Hewlêrê zêde bûye û pira- 
niya kesên ku xwe dikujin, ji 18 salan 
biçûktir in: “Kesekî 9 salî xwe xeniqan- 
dibû, kurekî ji ber ku keçek pê razî ne- 
bûye xwe kuştiye, lê kesî xwe ji ber 
hejariyê nekuştiye." 

"Mêr ji jinan bêtirxwe dikujin" 

Li gor îstatîstîka rêxistina Yekîtiya 
Mêrên Kurdistanê, di 9 mehên îsal de 
zêdeyî 90 dozên wan hebûn, ku sitem li 
mêran hatiye kirin, lê di sala 2010ê de 
tenê 89 bûyer hebûn. Sekreterê vê rê- 



xistinê Burhan Elî Ferec, dibêje roj bi 
roj kêşeyên mêran li Kurdistanê zêdetir 
dibin: “Rêjeya xwekuştina mêran li Kur- 
distanê, ji rêjeya xwekuştina jinan zê- 
detir e, lê mêr weke qurbanî nayê dîtin, 


saz kir. 

Bi dîtina civaknas Hindrên Necat, ew 
kesên ku biryara xwekuştinê didin bi 
piranî ciwan in: “Digihîjin rewşeke bêh- 
êvîbûnê, kontrola xwe ji dest didin, 


Ebas hemalî dikir û nedikarî bi erebaneya xwe debara ji- 
yana xwe bike. Roja 14ê Gulanê Ebas xwe xeniqand... 




jiber sîstema hikûmeta Kurdistanê jin- 
salarî ye." 

Berovajî rêveberê polîsên Hewlêrê 
Burhan dibêje, jêderên gelek pirsên ci- 
vakî aborî ye, lê: “Pir kes jî ku xwe diku- 
jin, ne hejar in." 

Roja 14ê Gulana îsal li Hewlêrê, Ebas 
Seîd Ferec (27) xwe xeniqand. Ebas 
bavê du zarokan bû, hemalî dikir, heva- 
lekî wî got: “Ebas nedikarî bi erebaneya 
xwe debara jiyana xwe peyde bike." 


"Nehênî bi xwe re birin nava gorê" 

Rûdawê çend bûyerên xwekuştinê 
şopandine, ku sedemên wan nehênî 
mane, nemaze bûyerên ciwanan, weke 
Birîndar Remzî Cemîl (14), rûniştevana 
taxa 99ê ya Hewlêrê, roja 26ê Mijdara 
2010ê xwe xeniqand. Herêm îsmail 
(18), roja lê Cotmeha 10.2010ê li taxa 
Şoreş a Hewlêrê xwe xeniqand, Rêkan 
Samî Ibrahîm (19), rûniştevanê taxa 
Buhara Nû, roja 6ê Nîsana îsal xwe li 
mala xwe xeniqand, roja 13ê îlona 
2011ê ciwanek bi navê S.E. (20) rûniş- 
tevanê gundekî girêdayî wargeha 
Şawês li tenişta Hewlêrê, xwe kuşt. 

Civaknas Arî Refîq dibêje li Kurdis- 
tanê xweşewitandin xerabtirîn û veşar- 
tîtirîn şêweya xwekuştinê ye. Arî qala 
çend sedemên xwekuştinê dike û di- 
bêje: “Şîdet di sîstema perwerdeyê ya 
Herêma Kurdistanê de, wisa kiriye tols- 
tandin di hizra piraniya me de hebe, 
medya û çavlêkirin jî sedemekî serekî 
ye, divê xwekuştin li Kurdistanê bê tal- 
kirin." 

îsal bûyerên xwekuştinê di nav ciwa- 
nan de bi awayekî zêde bûn, parla- 
mento civîneke taybet li ser vê mijarê 


îzole dibin, mêlankolîk dibin, dawiya 
wê jî xwekuştin e. li Kurdistanê kêşe 
zêde dibin, lewma xwekuştin jî zêdetir 
dibe." 

"Mêrek dibêje ji ber sitema jina xwe, 
xwe dişewitînim" 

Pir caran jin ji qehira mêrên xwe, xwe 
dişewitînin, lê li gor sekreterê Yekîtiya 
Mêrên Kurdistanê, jin jî mêran binpê 
dikin: “Mînak xiyaneta hevseriyê, ku pir 
caran jin hawara xwe digihînin ber, pir 
caran mêr berbi xwekuştinê biriye, yan 
heye mêrekî jina xwe berdaye, dadgehê 
hemû maf daye jina wî. Mînak di van 
rojan de mêrek hate ba min got du za- 
rokên min hene, min jina xwe berdaye, 
dadgehê herdu zarokên min dane jina 
min û divê mehane jî pereyan bidim 
wan, eger çareseriyekê ji min re nebî- 
nin, li sûkê ez ê xwe bişewitînim." 

Arî rexneyan li rêxistin û zanîngehan 
digire, bi baweriya wî dezgehên akade- 
mîk li Kurdistanê lawaztirîn alî ne di 
nehiştina kêşeyên civakî de: “Kîjan za- 
nîngeha Kurdistanê civînek li ser xwe- 
kuştinê saz kiriye? Nêzîka 1600 sazî û 
sendîkayên me hene, ku li gor lîsteya 
dawî ku min wergirtiye ji sedî 95ê wan 
pereyan ji hikûmetê werdigirin." 

Yekîtiya Mêrên Kurdistanê proje-ya- 
sayekê amade dike bo nehiştina xwe- 
kuştina mêran, sekreterê vê rêxistinê 
got, ji ber guherînên ku niha li Kurdis- 
tanê derdikevin, mêr rastî kêşe û zextan 
tên: “Lewma xwekuştina mêran zêde 
dibe, ji ber guherînan û cudahiya çîna- 
yetî di navbera hejar û zengîlan de, 
xwekuştin bûye fênomen." 


Nameyênwe 

minbêdeng 

nakin 



Taman Şakir 


H er kes dikare dijûnan bide, lê yên ku ni- 
karin dijûnan bidin, xwediyên exlaqên 
bilind in. 

Ev ne cara yekê ye û piştrast im jî ne cara 
dawî dibe, ku hinek kesên ast nizm bi rêya E- 
mailê nameyan ji min re dişînin, nerazîbûna 
xwe nîşan didin li himber parastina min ji 
mafên mirovan û nemaze jinan. Ez qet ber- 
siva nameyên bi vî rengî nadim, ji ber ku asta 
xwediyên wan ewqasî nizm e, ku mirov nax- 
waze bersiva wan bide. Bi baweriya min me- 
jiyê wan li avdestê mezin bûye, eger na ji 
kuderê fêrî van hemû dijûnên pîs bûne û li 
kîjan dibistanê hatine perwerdekirin. Ez xwe 
ji van tiştan mezintir dibînim, lewma bi pey- 
vekê jî bersiva wan nadim, çiku dizanim ar- 
manca wan çi ye, her peyv û nivîsînek nava 
xwediyê xwe nîşan dide. Çi di avdankê de be 
ew jê dirije. Bi xêra vî hişî rewşa civakî ya 
xelkê Kurdistanê şewihî ye, ger ew rojekê ji 
rojan desthilata Kurdistanê bigirin destê 
xwe, bi rêzê xelkê kevirbaran dikin. 

Lê belê hebûna van kesan Kurdan ji gihiş- 
tina armancên xwe dûr dike. Eger ev dijûn- 
ker bi rastî di xema jinên vî welatî de ne ji 
ber çi bi awayekî eşkere bergiriya wan nakin, 
ji ber çi li jêr navê jinên çalak û rewşenbîr 
xwe vedişêrin, sûdeke xerab ji navên me 
werdigirin. Pirsgirêka jinê bi perwerdeyeke 
baş û mirovperwer çareser dibe ku cudahiyê 
naxe navbera mê û nêr de, rêzê li takekes û 
mafên wan bigire, wê demê pirsgirêka cuda- 
bûn û kuştina jinan bidawî tê, lê heya ku 
mêrên vê civakê, gendel bin û bi wîjdan kar 
nekin û fenan li hevwelatiyên xwe bikin û 
dizî û qazanca nerewa bikin û vê yekê weke 
bênamûsî nebînin û namûsê tenê di laşê 
jinên de bibînin, ev dawî li van pirsgirêkan 
nayîne. 

Hinek ji wan nexwendeyan ku bi navê pa- 
rastina olê nameyên xwe tije dikin bi dijûn û 
gefan û xwe weke mîratgirê Xweda û pêxem- 
berê Misilmanan dihesibînin li Kurdistanê, di 
demekê de ew bi vî rengî dixwazin dijminên 
Islamê zêdetir bikin û îslamê li ber çavan reş 
bikin, ew tenê olê ji alîkî ve dibînin û bi ba- 
weriya wan bo serkutkirina mirovan hatiye 
danîn, ji bîra wan çûye ku ol têkiliyeke pir 
nehênîtir e di navbera Xweda û mirovan de, 
ne ku bazirganîkirin û siaysetkirina bi peyva 
Xwedê, pir in ewên ku li Kurdistanê bazirga- 
niyê bi olê dikin û siyasetê pê dikin, bo xwe 
dewlemendkirinê û bidestveanîna desthilatê 
bikar tînin. Hinek ji mele û kesên tundrew 
dixwazin destê xwe bixin nava hemû karûba- 
rên jiyana xelkê û rojane tiştekî dibînin da ku 
xelk û hikûmetê pê mijûl bikin. 

Bi rastî divabû erkê wan bangewaziya aştî 
û aramî û belavkirina hestên neteweyî û hez- 
kirina Xwedê û perwerdekirina rast bûna bi 
exlaqên bilind ku rêz li hevwelatiyên xwe bi- 
girin, ne ku tenê alîgirên xwe daf bidin ku 
şerê neyarên xwe bikin û dijûnan bidin bi 
riya nameyan. 

Nameyên we ne min ditirsînin û ne min 
sar dikin, wê demê li ser pirsgirêkên jinan 
napeyvim gava hûn fêr bibin rêz li dê û jin û 
keçên xwe bigirin, wê demê bêdeng dibim 
gava hûn dê û xuşk û hevserên xwe neçar 
nekin xwe bikujin û xwe bişewitînin, yan bi 
navên cûr bi cûr wan bikujin. 



























14 Nêrîn 


Sererastkirin 


Kampanya 
YEK-KOMê û 
helwesta PDKê 

D i hejmara borî ya 
Rûdawê de (hejmar 
117 a Çapa Ew- 
ropa], di rûpela 6ê de nû- 
çeyek derbarê kampanya 
YEK-KOMê ya derbarê na- 
sandina nasnameya kurdî 
li Almanyayê û helwesta 
sazî û partiyên din yên 
kurdî derbarê kampan- 
yayê de hat weşandin. 

Hem di sernivîsê de şaşi- 
yek hebû û hem jî derbarê 
helwesta Partiya Demo- 
krat a Kurdistanê (PDK] li 
hemberî kampanyayê: 
Sernivîs wiha bû: "YEK- 
KOMê 60 îmze kom kirin, 
lê hayê Kurdan jê nîne". Lê 
sernivîsa rast diviyabû 
wiha bûye: "YEK-KOMê 60 
hezar îmze kom kirin, lê 
hayê Kurdan jê nîne". Her- 
wiha di nûçeyê de tê gotin 
ku di babeta kampanyayê 
de pêwendî ligel PDKê ne- 
hatiye danîn. Lê li ser navê 
PDK, kadroyekî wan pê- 
wendî ligel Rûdawê danî û 
got ku ev yek ne rast e û 
ew hem hatine agahdarki- 
rin û hem jî tevlî kampan- 
yayê bûne. Em ji bo 
kêmasiyan lêborînê ji 
xwendevanan diwazin û 
nivîsa kadroyê PDK, Ar- 
manc Egîd Nêrweyî, bi 
awayekî kurtkirî bi vî 
rengî ye: 

Derbarê kampanya nas- 
nameya kurdî li Alman- 
yayê, pêşwext me îmzeya 
xwe daye ûme di civînên 
xwe de jî amaje pêkiriye û 
hevalên xwe han dane ku 
îmzeya xwe bidin,ji ber ku 
me bawerî biyekrêziya 
gelê xwe heye û ev ji her 
Kurdekî tê xwestin ku dax- 
waza nasandina nasna- 
meya xwe bike. 

Ew kampanya ku heva- 
lên YEK-KOMê destpêkirine 
me alîkarîjî dayê û em 
amade ne jî bo her karekî 
bi vî rengî bibin alîkar. 
Herwiha me lînkafermîya 
kampanyayê daye hemû 
hevalên xwe û di malper û 
rojnameyan de jî me ev 
mijar belav kiriye. 

ji boyekrêzî û avakirina 
mala kurdî li Ewropayê bi 
giştî û Almanyayê bi tay- 
betî, hemû saziyên girêdayî 
me amade ne ku hevkariyê 
bikin û me ew amadebûna 
xwe bi hevalên YEK-KOMê 
jîparve kiriye. 

Armanc Egîd Nêrweyî 
Kadroyê PDK 
(Almanya - Köln] 

Hîwa Nejadiyan 



M eleyên îranê îdia 
dikin ku welatê 
wan welatê herî 
demokratîk li cî- 
hanê ye. Desthi- 
latdarên Tirkiyeyê jî şanaziyê bi 
sîstema xwe ya demokratîk dikin 
û bi ser de jî Amerîka jî Tirkiyeyê 
mîna "giraveke demokrasiyê” li 
Rojhilata Navîn wesif dike. 
Lewma her çiqasî kes bi awayekî 
eşkere dijî demokrasiyê neaxive, 
lê hemû têgehê bi awayekî xerab 
bikar tînin û dijî hemû prensîbên 
demokrasiyê kar dikin ger de- 
mokrasî xizmeta armancên wan 
neke. 

Mînakeke berçav jî Tirkiyeyê ye 
ku tê de nêzîka 25 milyon Kurdan 
li jêr desthilata dîktatoriyeke leş- 
kerî dijîn û di hundirê 90 salên 
borî de li ser keviya tunekirina 
çandî û jenosîda siyasî û aborî ji- 
yane. Welatên Ewropa û Amerîka 
binpêkirinên mafên mirovan li 
Tirkiyeyê paşguh dixin heya wê 
dema ku xwediyên pêwendiyên 
baş bin ligel dewleta Tirkiyeyê. 
Herwiha îsrail jî ku heyamekê 
qurbana jenosîdê bû, pişta xwe 
daye piştgirîkirina mafên Kurdan 
û naskirina qirkirina Ermeniyan 
ji aliyê Osmaniyan, li himber pê- 
wendiyên leşkerî û aborî ligel Tir- 
kiyeyê. Ev durûtiya hikûmetên 
rojavayî bi başî fîlmê dokumen- 
tarî yê (Kurdên baş û Kurdên 
xerab] de ku ji aliyê Kevin McKi- 
ernan hatiye çêkirin, li ber çavan 
hatiye raxistin. 

Ev fîlm qala dûrûtiya Amerîka 
li himber kêmneteweyekê ku nê- 
zîka ji sedî 30ê rûniştevanên Tir- 
kiyeyê pêk tîne, dike. Amerîka 
heya radeyekê piştgiriya xebata 
Kurdan li îraqê kir, ji ber pêwen- 
diyên wê ligel Bexdayê xerab bûn, 
lê piştgiriya Tirkiyeyê dike di ser- 
kutkirina çekdarên azadîxwazên 
Kurd de ji ber ku Tirkiye hev- 
benda rojava ye. 

Lê ji ber çi Amerîka û rojava si- 
yaseteke durû li himber Kurdên 
îraq û Tirkiyeyê bikar tînin? Qasî 
ku Kurdan eleqedar dike, hejma- 
reke zêde ya malbatan li îran, Tir- 
kiyeyê, îraqê û Sûriyê hene ku 
têkiliyên xizmatiyê di navbera 
wan de hene. Bi kurtî, yanî nete- 
weyek in û hatine dabeşkirin. Si- 
yasetvanên rojava hewl didin 
çavê xwe bigirin ser çewtiyên we- 
latên ku pêwendiyên wan ên 
aborî ligel wan hene yan di aliyê 
"stratejîk” de girîng in. 

Di gelek rewşan de, dezgehên 
sîxurî yên îsrail û Amerîka alîka- 
riya Tirkan kirine bo komkirin û 
dana agahiyan li ser çalakiyên 
azadîxwazên kurd. Çavgirtin ji ta- 
wanan û cezanekirina tawanka- 
ran tenê dibe sedemê pirbûna 
tawanan û bi baweriya min ev e 
sedemê serekî yê terorê. Her çi- 
qasî Kurd ewqasî lêborînkar bûn 


Ji ber çi Amerîka û 
rojava siyaseteke 
durûli himberKur- 
dên îrak û Tirkiyeyê 
bi kartînin? 


ku rêbaza terorê peyrew nekin, lê 
gelek sedem jî hebûn wan berbi 
terorê daf bidana ger bixwestana. 

Pir caran tê dîtin ku hikûmetên 
navendî hilberînê li deverên cihê 
koçbûna kêmneteweyan nakin û 
behaneya wan jî "nebûna ewleka- 
riyê” ye, di demekê de hoyê se- 
rerkî nebûna vine ye ji aliyê wan 
hikûmetan. Li hemû navçeyên 
Kurdnişîn ên îran, Tirkiye, Sûriyê 
û îraqê mirov kargeheke pîşesa- 
ziyê nabîne, di demekê de ku rû- 
berê wan deveran bi qasî Fransa 
ye. Herwiha şîrket û rafînerên pî- 
şesaziya petrolê li van deveran 
xelkên xwedî cih wernagirin û 
xelkê sûdê ji dahata petrola herê- 
mên xwe wernegirtine. 

Li gor amarên hikûmeta Tirki- 
yeyê, li wan 9 wîlayetan ku tê de 
kêmtir ji sê li ser yekê hêza kar 
xwedî kar bûye, 8 ji wan li deve- 
rên Kurdnişîn bûn. Tevahiya da- 
hata xelkê li 13 wîlayetên 
Kurdnişînên Tirkiyeyê nêzîka 1/3 


yan 2/3ê tevahiya dahatan bûye 
li asta niştimanî. Rêjeya bêkariyê 
jî li Herêma Kurdnişîna Tirkiyeyê 
nêzîka ji sedî 19.1 e, li gor amarên 
fermî yên hikûmetê, ger wisa 
bawer bikin ev serjimêrî neha- 
tine kêmkirin. Rewş li cihekî 
weke Sûriyê û îranê jî xerabtir e. 

Qasî ku bi berjewendiya aborî 
ve têkildar e, reforma aborî pir 
caran dibe sedemê geşbûna aborî 
û ev jî alîkariya xelkê navxwe û 
welatên cîran û veberhênerên 
navdewletî dide. Ji ber ewleka- 
riya rêjeyî, hilberîn hêsan dibe û 
jêrxane vedije û xelkên deverê bi 
avakirina welatên xwe ve mijûl 
dibin ji dêvla ku ji ber nebûna 
aramiyê û jiyana nediyar binalin. 

Bila em awirekê li aboriya Ba- 
şûrê Kurdistanê bidin weke mî- 
nakeke zindî ya demokrasiya 
rêjeyî û bizanin çi bandoreke wê 
li ser welatên derdorê û nemaze 
Tirkiyeyê hebû. 

Di dema borî de û ji ber rizgar- 
bûna Başûrê Kurdistanê ji ser- 
destiya Ereban, aboriya herêmê 
vejiya û bû sedemê vejandina 
aborî li deverên sînorî yên Tirki- 
yeyê jî. Azadbûna Başûrê Kurdis- 
tanê qazanceke bazirganî ya 207 
milyar dolarî ji Tirkiyeyê re çêki- 
riye û bi sedan şîrketên Tirkiyeyê 
li devera nîv serbixwe ya Herêma 
Kurdistanê kar dikin û sûd ji wan 
yasayên nû werdigirin ku astengî 
li ser veberhênerên biyanî kêm 
kirine. Bêtirî 621 milyon dolarên 
Tirkiyeyê weke sermaye li Kur- 
distanê hene û nêzîka 50 hezar 


karkerên Tirkiyeyê li Kurdistanê 
kar dikin. Nêzîka 20 welatan jî 
konsolxaneyên xwe li Başûrê 
Kurdistanê vekirine. 

Çar welatên Ereb: Kiwêt, Lub- 
nan, Misr û Urdun projeyên hilbe- 
rînê yên mezin li Kurdistanê 
kirine. Di nav wan de, pişka 
mezin dibe para Kiwêtê bi nêzîka 
501 milyar dolaran, Lubnan bi 
760 milyon dolaran, Misirî jî bi 
350 milyon dolaran sermayeya 
xwe xistine kar de û Urdun 29 
milyon dolar sermayeguzarî ki- 
riye. îmarat jî ragehandiye ku bu- 
hayê hilberîna wê li Kurdistanê 
digihîje 6 milyar dolaran. 

Lewra tevî ku tenê ji sedî 60ê 
Herêma Kurdistanê heya vêga ha- 
tiye azadkirin, tena devera êmin 
a îraqê Kurdistan e û tevî hemû 
astengiyan Kurdistan cihek e ku 
şîrket û welat dikarin bi aramî 
hilberînê tê de bikin û qazanc 
bikin. Ger hemû Kurdistana Tir- 
kiyeyê û îran û Sûriyê di heman 
rewşê de bûna, bandora vê yekê 
wê zaf mezin be li ser aborî û ara- 
miya deverê. Divê hikûmetên ku 
Kurdistanê rêve dibin nasyona- 
lîzma xwe ya tund deynin alîkî û 
bi şêweyekî demoratîk û mirovî 
biramin û li wê aboriya cîhanî bi- 
nerin ku herdem di rikeberiyê de 
ye û rastiyê bibînin. Bi baweriya 
min ev welat ji tirênê li paş mane, 
lê hê jî ne dereng e. 

*Xelkê Rojhilatê Kurdistanê ye 
û niha li Amerîka dijî. Endamê 
komeleya fêrkariya Kurdî Ame- 
rîkî li wîlayeta California ye. 

lidarxistin, herwiha li derveyî welat jî. 

Helbestvanên ku dixwazin beşdar bibin dikarin berhemên 
xwe rêkin ser vê e-mailê: 
rojahelbestakurdi 201 1@hotmail.com 

Navnîşan: 

KomelaHêlîn. Werder Str. 13. 45138 Essen 

Dem: 23.10.2011 

Demjimêr: 13:00 

Ji botêkiliyê: 0049/163 7866977 

Û 0049/160 92 44 44 29 


Xaçepirs 


Çeperast: 1- Bindestî, hê- 

evînê - Kîlogram. 6- Êş, jan, Lîztikek 16 kevirî, xetxetî. 2- dara, derzîyên darî. 9- Made, 


sîrî, koletî - Li Kurdistanê 
milletek. 2- Heywanek koxê, 
şamik - Ne tije, tiştek tê de 
tune - Navtêdan, şabaş. 3- 
Hunermendekî Kurd (bere- 
paş) - Şaşbûyî, windabûyî, 
korê şevê. 4- Qebûlkirin, 
temam - Hiştin, ji dest der- 
xistin. 5- Kesê yekem - Di dî- 
roka Grekîyan de xwedayê 


şewat - Li Almanya kanalek 
televizyonê. 7- Dengê bizin û 
karikan - Doktor, bijîşk. 8- 
Girêdayî, pêve mayî. 9- Di 
Tibbê de arkun, tabût - 
Nîjad, reng. 10- Dîrok, çîrok, 
kevneşopî. 

Serejêr: 1- Gîhayek ku ker 
jê hez dikin, gîhayê keran - 

4 6 74 


Dînî, bawermendî - Derge- 
vanê ber cehnemê, hût. 3- Şik, 
guman, gazind - Niştiman, 
mesken, xak. 4- Zibil, pîsîtî 
(berepaş) - Ji "Elî” re tê gotin. 
5- Ne mê, zilam, mêr - Hîç, qet 
(berepaş). 6- Ava xurt, şelale, 
lehî - Gotina telefonê. 7- Di- 
rêjkirin, li erdê rastkirin. 8- Bi 
Tirkî bajarê mezin - Strîyên 


mîde, ciyê xwarin lê kom dibe 
- Rêzewêne, nîşandana wê- 
neyên li dû hev. 10- Govend- 
gêr, şahîgêr - Notayek muzîkê. 
11- Xwarina êvarî. 12- Haydê, 
yalla, bimeş (berepaş). 13- 
Gîha û nebatek xweş. 14- 
Meha (9) nehan. 15- Nîjad û 
koka Kurdan. 16- Hilgirtin, ji 
bo hinekan birin. 


Alkol rasterast te bi kanserê dixe ! 


Firat û Bosporus li Renê digîhin hev 

Hunermendê kurd Rojan Delyar û mêvanê wî yê ji 
Stenbolê Seda Son bihev re li Kolnê konserek li 
dar dixin. Buhne der Kulturên piştgirî dide kon- 
serê. 

Navnîşan: Platenstr. 32, Ehrenfeld-Koln 
Dem: 23.10.2011 
Demjimêr: 18:00 
Têkilî: 0221 955 95 10 

13. salvegera kuştina Andrea Wolf 
(Ronahî) 

Ronahî di roja 22.10.1998ê de li çiyayên 
Kurdistanê ji aliye artêşa tirk ve hatibû kuştin. 

Peşangêha wêneyên Ronahî 
Fîlm: Andrea Wolf - Heval Ronahî 
Muzîk: Hasan Saglam 
Amadekar:Mesopotamischen Kulturverein 
li Munchen û Kurdischen Frauenburo fur 
Frieden CENI 
Dem: 23.10.2011 
Demjimêr: 14:00 
Navnîşan: Eine Welt Haus, 

Schwanthalerstr. 80, 80336 Munchen 

Ethanol di nava laşê mirov de diguhere û dibe asît û ew jî dibe 
sedemê gihandina ziyanê bi DNA... 


V exwarina al- 
kolan metir- 
s i y a 
derketina 
kanserê zêde 
dike, ji ber ku ethanol kan- 
serê digihîne piraniya 
beşên laş, li gor gotina za- 
nayên Brîtanî. 

Lêkoler dibêjin ku wan 
eşkere kiriye ku gava ma- 
deya ethanolê ji aliyê laş tê 


Ethanol madde- 
yên ku kanserê 
çêdikin, digihîne 
mirov 


şikenandin dikare bibe se- 
demê gihandina zererê bo 
DNAyê, ku dikare bibe se- 
demê guherîneke xaneyên 
laşê mirov. 

Tîmeke Amerîkî li pey- 
mangeha navdewletî ya bi- 
karhênerên alkolan li 
Maryland xaneya endaze- 
kirî ya mirovan bikar anî 
bo berhemanîna corekî en- 
zîman ku di ciger û şane- 


yên sing de heye, tîmê xane 
xistin nava girtiyekî alko- 
lîkê bi heman asta wê ya ku 
di xwîna wan kesan de 
heye rasterast piştî vexwa- 
rina hinek alkolan di şevê 
de, encamê tîma lêkoleran 
piştrast kir ku ethanol di- 
guhere û dibe asît ku ew jî 
dibe sedemê gihandina zi- 
yanê bi DNA. 

Nivîskarê lêkolînê Fillip 
Brooks dibêje pêwendî di 
navbera alkol û rengên cuda 
yên kanserê cara yekê di 
sala 1980ê de hat eşkereki- 
rin, lêbelê wê demê ew yek 
ku alkol bi xwe dibe sedemê 
kanserê nehat îspatkirin. 

Gelek belgeyên nû bi awa- 
yekî ji awayan tekez dikin ku 
alkol nemaze ethanol made- 
yeke kanserê digihîne mirov 
di çend beşên laş de. 

Dr. Brooks dibêje rola 
asîtê ku kanserê derdixe gi- 
rantir bû gava li rojhilatê 
Asyayê hat dîtin ku xete- 
reke wê ya mezin heye bo 
derxistina kanserê bi mirov 
re, herwiha got jî nêzîka ji 
sedî 30ê xelkê rojhilatê As- 
yayê nikarin ji ber cudahiya 
cînên wan li ber wê asîtê 
xwe bigirin, ev jî wisa dike 
xetereke zêde ya derketina 
kanserê li ser wan hebe. 


Dem: 20-23 Cotmehê 2011 
Cîh: Filmforum Höchst 
Navnîşan: Emmerich-Josef-StraRe 46 a 
65929 Frankfurt/Main 


Kurdisches 

Filmfestival 

frdrtfcfurl/Main 


5. Festîvala Fîlmên Kurdî li Frankfurtê 

Werdek diçe şahiyê, lê wiha 
reş û spî nabe. Tu dikarî 
werdekê birengînî? 


E da niha 10 salî ye. Bavê wê 
Kurd û diya wê Tirk e. Eda bi 
zimanên almanî 0 tirkî dia- 
xive. Bavê Eda jî bi zaravayê kurdî 
kirmanckî diaxive, lê Eda hêj ni- 
kare bi kurdî biaxive. Dema me 
► serdana Eda kir, wê wêne çêdi- 
# • kir, lê Eda dibêje "ez zêdetir 
^ # • ji balê hezdikim 0 dema ez 
• mezin bûm, dixwazim 
\ * weke hemşîreyan kar 

^ • bikim." Eda 

• herwiha ji 

fL • amerîkî bi 

- # nûVe 'Big 
# * Time Rush' 

• ••• #### jî hezdike. 


i Quinty zîrek bibe 


Tu Quinty nas dikî? Qet netirse, pir hêsan e. Tu divê tenê 
hejmarên 1 heta 9 bi kar bînî. Herwiha di her rêzê de tenê 
yek carê her hejmarek dikarî were bikaranîn (ji çep berbi 
rast û ji jor ber bi jêr]. Hemû hejmarên yek rêze li ser hev 
hertim encam 25 e. De ka em dest pê bikin... 


Colemerg 


C olemêrg serba- 
|arê parêzgeha 
Hekariyê ye. 
Hekarî beşeke ji he- 
rêma Botanê ye ku 
dikeve bakurê Kur- 
distanê. Hem navê 
Colemêrg, hem jî 
Hekarî du navên dî- 
rokî û kevin in. He- 
karî bi erdnîgariya 
xwe deverek bi çiya 
û zozan e. Herdu 
çemên mezin Çemê 
Zapê û Avaşîn ji 
çiyayên Hekariyê 
derdikevin. Ji ber ku 
herêma Hekariyê di- 
keve ser sînorê 
başûr û rojhilatê 
Kurdistanê jî, roleke 
mezin ya herêmê di 
jiyana siyasî, civakî û 
çandiya xelkê Kur- 
distanê de heye. 
Wekî din di warê 
çanda kurdî, dîlan û 
govendê de û her- 
wiha parastina folk- 
lora kurdî de jî 
Hekarî herêmekge- 
lekî li pêş e. 

